Қирғизистон халқ инқилобининг уч йиллигини нишонламоқда - Фарғона.Ру ахборот агентлиги\n23:44 msk, 13 Июль 2020\nҚирғизистон халқ инқилобининг уч йиллигини нишонламоқда\n24.03.2008 17:41 msk\nЎз ахб. (Бишкек)\nБугун, 24 март куни Қирғизистон халқ инқилобининг уч йиллигини нишонламоқда. Роппа-роса уч йил аввал бутун мамлакат бўйлаб ўтган оммавий халқ қўзғолонлари натижасида Қирғизистоннинг собиқ президенти Асқар Ақаев мамлакатни тарк этди ва ҳокимиятни мухолифатга топширди. Президентлик лавозими 2005 йил мухолифатининг етакчиси Қурманбек Бакиевга ишониб топширилди.\nБугун бутун мамлакат бўйлаб дам олиш куни дея эълон қилинган. Бу йилдан бошлаб эса бу кун қонун билан байрам куни дея белгиланган. Оммавий халқ сайиллари Қирғизистоннинг барча ҳудудларида ўтмоқда.\nПрезидент Бакиевнинг юрти – Жалолобод вилоятида маҳаллий ҳокимият саҳналашган томоша ва халқ инқилоби ёдгорлиги пойига гул қўйиш маросимини уюштирди. Шундан кейин барча истаганларга шаҳарнинг марказий майдонида бўлиб ўтган байрам концертида ёки спорт мусобақаларида иштирок этиш имконияти берилди.\nЎшда байрам унчалик катта тантана билан ўтказилмади: бу ерда шаҳар маъмурияти махсус саҳна томошаларини уюштиргани йўқ, аҳоли ўз ҳолича сайил қилиб юрибди. Вилоят губернатори ва Ўш шаҳар мэри номидан байрам табриклари бўлмагани 2005 йил воқеалари иштирокчиларининг норозилигини уйғотди.\nҚирғизистон пойтахти Бишкекда ҳам давлат раҳбарлари иштирокида байрам тадбирлари ўтмоқда. Аммо, мамлакатнинг “бош инқилобчиси” Қурманбек Бакиев бу йилги байрам тадбирларида иштирок этаётгани йўқ. У ҳозир қисқа муддатли таътилга чиқиб Германияга кетган. Баъзи маълумотларга кўра, Қурманбек Бакиев у ерда даволаниш муолажаларини ўтамоқда. Аммо президент маъмурияти бу маълумотни расман тасдиқлагани йўқ.\nИнқилоб куни арафасида бутун мамлакат бўйлаб президент Германияда қаттиқ дардга чалинди деган миш-мишлар тарқалди. Кеча президент матбуот хизматининг раҳбари Дўсали Эсеналиев “Фарғона.Ру” ахборот агентлигига президент 28 март куни мамлакатга қайтаётгани ва ўша куниёқ ҳукуматнинг кенгайтирилган йиғилишини ўтказишини маълум қилди.\nШу бугун Бишкекнинг марказий майдонида парламент раиси Адахан Мадумаров ўзининг нутқида Қирғизистон халқига президентнинг инқилоб байрами табригини етказди ва бугун эрталаб давлат раҳбари билан сўзлашганини маълум қилди.\nБеш кундан кейин, 29 март куни Бишкекда Қурманбек Бакиевни ҳокимият тахтига ўтқазиб қўйган 2005 йил март инқилобининг асосий “ўйинчилари” иштирокида бутунлай байрамга ҳос бўлмаган тадбир бўлиб ўтади. Амалдаги президентнинг собиқ сафдошлари бугун унинг рақибига айланиб қолганлар ва мамлакат бораётган йўлдан ва давлат раҳбарининг сиёсатидан норозиликларини ифода этмоқдалар. Бакиевнинг собиқ сафдошлари амалдаги ҳокимият 2005 йил март шиорларига хилоф равишда, қарама-қарши томонга бурилиб кетганини билдирмоқдалар. Улар ҳатто Қурманбек Бакиевга муқобил президентнинг номини ёки келгуси президент сайловларида мухолифатдан кўрсатиладиган номзодни эълон қилмоқчилар.


Филипп ака, тўғри биз ҳам жа замондан орқада қолмаганмиз, лекин ... » Ўзбекистон янгиликлари – Zamin.uz\n20 декабрь 2019, 12:01\nФилипп ака, тўғри биз ҳам жа замондан орқада қолмаганмиз, лекин жа ўтиб кетишни ҳам хоҳламаймиз.\nҲамма нарсада меъёр бўлгани яхши.\nКонцерт беришингизга ҳам қаршилигимиз йўқ. Концертингизга тушганларни ва уни томоша қилганларни ҳам қоралаш ниятим йўқ. Фақат шу ўзбекларниям минталитети, қадриятлари бордир деб анув қизлар ўргурларнинг кийимини кўп эмас бир-икки сантиметрга узунроқ қилиб кийишни маслаҳат бермаганингиз чатоқ бўпти.\nЧўмилиш кийими билан саҳна кийимининг саааал фарқи бўсада. Энди сизлар кийган тўғри келган нарсани кийим экан, деб қабул қилай десам ҳеч бўмаяпти. Этика, эстетика, дид, мўда деган нарсаларни титкилаб кўрдим сизларнинг қарашларингизга етволай сааал деб, лекин ҳеч қаерда шундай кийинишни санъат билан уйғунлигини тополмадим.\nБир пайтлар шимнинг устидан шўртик кийиб катта саҳнага чиқишингизни-ку нима деб баҳолашни билмадим. Ё буям эътиборни тортишнинг бир йўлими? Ўзбекконцерт, Маданият вазирлиги, Маънавият аҳлию шу чет элдан келадиган санъаткорлар, миллатнинг қадрияти билан ҳисоблашмайдиганлар билан озроқ маънавият дарсларини ўтсаларингиз бўлмайдими, ё мен адашдимми???\nМанба: Barno_Sultonova телеграм канали\nЯнгиликлар » Маданият » Филипп ака, тўғри биз ҳам жа замондан орқада қолмаганмиз, лекин ...\n06:00 Юлдуз Усмонованинг Россиядаги концерт билетлари нега қиммат?\n12:13 «Мисс Англия» иштирокчисининг чўмилиш кийими ҳаммани ҳайрон қолдирди\n09:18 "Менинг юртим"да йиртиқ шим ва кўз-кўз қилинаётган қомат


Ўзбекистонда йил бошидан буён 78 миллиард сўмлик газ ўғирланди - EFFECT.UZ\nЭнергетика вазирлигининг маълумотига кўра, 9 ойда табиий газдан жами 2 минг 535та ноқонуний фойдаланиш ҳолатлари аниқланди. Бунинг натижасида 86 миллион 923 минг куб метр ёки 77 миллиард 877 миллион сўмлик табиий газдан ноқонуний фойдаланилди.\nТаққослаш учун ушбу миқдордаги ҳажм ҳозирги кунда 40 мингта хонадоннинг қарийиб 1 йиллик истеъмолини ташкил этади.\nНоқонуний фойдаланиш ҳолатларининг энг кўпи Хоразм, Фарғона ва Тошкент вилоятларига тўғри келади.\nТекширишлар ўтказилган охирги 4 кунда табиий газдан 67та ноқонуний фойдаланиш ҳолатлари аниқланди.\nTeglar:Газ, Ўғирлик, Ўзбекистон, Энергетика вазирлиги


2013 йилнинг энг яхши архитектура иншоотлари (ФОТО) - www.Voydod.net\n2013 йилнинг энг яхши архитектура иншоотлари (ФОТО)\nБутунжаҳон архитектура фестивали меъморчилик соҳасидаги энг оммавий ва нуфузлимукофотлаш маросими ҳисобланади.\nБу йил у Сингапурдаги ҳашаматли “Marina Bay Sands”меҳмонхонасида ўтказилди. Шу ўринда, ушбу меҳмонхона ҳам энг яхши дизайнерлик ечими ногминациясидамукофотга сазовор бўлганини, айтиш жоиз. Ғолиблар орасида жамоат бинолари ҳам, меъморчилик тафаккуринамуналари ҳам ва, ҳатто, режадагина мавжуд бўлган қурилмалар ҳам бор. Эътиборингизга қатор номинацияларнинг ғолибларини тақдим этамиз. 1. Энг яхшитураржой иморати. Австралияда барпо этилган ушбу уй ер майдони тўғри режалаштирилгани туфайли пайдо бўлди:олдин бу ерда жойлашган камтарона қоровулхона ўрнида кенг ва чиройли коттедж қад кўтарди.\n2. Энг яхши тураржой биноси. АҚШлик архитекторлар ушбу кўп хонадонли мажмуақиёфасини тўлиқ ўзгартиришга муваффақ бўлди. Улар бинони реставрация қилиб, бинонинг яшаш майдониникенгайтирди. 1920 йилда бу бино америкалик ёшларнинг волотёрлик ташкилотига тегишли бўлган.\n3. Энг яхши офис биноси. Норвегияда барпо этилган ушбу бино беш вақатли бўлиб,уларнинг ҳар бири бири-бирига перпендикуляр тарзда қад кўтарган.\n4. Энг яхши экспозиция. Дания миллий аквариуми учун янги бино 33 мингта алюминий плита билан қопланган бўлиб, сувгирдоби эффектини ҳосил қилган.\n5. Энг яхши спорт мактаби биноси.Нидерландияда қурилган ушбу мажмуанинг биринчи қавати тўлиқ шаффоф бўлиб, енгиллик ҳиссини уйғотади, бу эса,шубҳасиз, жисмоний машқларнинг муваффақиятли кечишига туртки бўлади.\n6. Энг яхши савдо маркази. Швециядаги ушбу мажмуа офислар, яшаш апартаментлари, дўконлар ва, ҳатто,жамоатчилик учун томда жойлашган яшил майдончани ҳам ўз ичига олган.\n7. Энг яхши касалхона биноси. 386 ўринга мўлжалланган тиббиёт мажмуаси Чикагода барпо этилган бўлиб,у экологик ва энергияни тежовчи “яшил қурилиш” технологияси асосида қад кўтарган.\n8. Энг яхши транспорт терминали. Австралиядаги такомиллаштирилган юк терминали биринчихалқаро етказиб бериш хизматининг бир қисмига айланишга улгурди.\n9. Энг яхши касалхона мажмуаси (келажак лойиҳаси). Қурилиши Қувайтда режалаштирилаётган ушбу бинонинг ичкиҳовлиси касалхонани табиий тарзда ёритиб туради ҳамда бундай жой учун зарур бўлган танҳоликнитаъминлайди.\n10. Энг яхши тураржой биноси (келажак лойиҳаси). Ливандақурилиши мўлжалланаётган ушбу бино қулаётган катта тош бўлагини эслатади, ундан яқин атрофдаги ўрмонлар васоҳилга ажойиб манзара очилади.\n11. Энг яхши офис мажмуаси (келажак лойиҳаси).Ушбу Туркия фармацевтика компаниясининг қароргоҳи бир-бири билан боғлар ва террасалар ёрдамида боғланганеттита алоҳида қурилмадан иборат.\n12. Энг яхши кўнгилочар марказ (келажаклойиҳаси). Шаҳарнинг соҳилга яқин қисмида жойлашган мазкур мажмуа 324 метр квадрат майдонни эгаллаганбўлиб, турли кўнгилочар-спорт тадбирларини ўз ичига олади. Уни сингапурлик архитекторлар жамоасияратган.\n13. Келажакнинг энг яхши лойиҳаси. Мазкур лойиҳа бешта алоҳида залданиборат бўлиб, улар денгиз қўлтиғи йўналишига қараб кетган. Лойиҳа Миллий Хитой денгиз музейи учундизайнерлик танловида ғолиб чиқди.


Аёлларга ўз соғликлари xақида — Dilkashradio.com\nАзиз аёллар, сиз биласизки, инсон учун энг қимматбаxо бойлик бу унинг соғлиғидир. Аёл зоти яқинларининг соғлиғи xақида қайғуради. ФАрзандлари, турмуш ўртоғи, ота-она, қайнона – қайноталарнинг соғлиғидан хабардор бўлиб туради. Аёл бошқаларнинг ғамини еяр экан, ўзининг xам соғлигини унутмаслиги керак. Инсон соғ бўлганида ўз соғлигининг қадрига етмайди, касалланиб қолганидагина уни қадрлаш xақида ўйлаб қолади. Инсон xаёт ташвишлари деб тиним билмай меxнат қилади. Оз-моз тоби қочса xам ўтиб кетади, деган ўй билан юраверади. Бу эса хато фикр. Ўтиб кетади, дея юриш оғир xасталикларни келтириб чиқаради. Xар қандай касалликни даволашдан кўра, унинг олдини олган маъқул. Инсон ёши ўтавергани сари унда xасталиклар юзага келаверади. Хўш, қандай тиббий кўриклардан ўтилса оғир хасталикларга чалинишнинг олди олинади? Киши йигирма – ўттиз ёш оралиғида, шифокор кўригидан ўтиши керак. Қондаги холестерин миқдорини текширишга эътибор қаратинг. Агарда сурункали xасталикларни бошингиздан кечирган бўлсангиз қон таркибини текширтиринг. Сурункали хасталикларни бошингиздан кечирмаган бўлсангиз, қон таркибини текширтириш шарт эмас.\nXар йили Тиш шифокори хузурига боришга xаракат қилинг. Касалланган тишларингизни ўз вақтида даволашга имкон топинг. Соғлом тишлар организмнинг соғлом бўлишига замин яратади. Агарда кўз билан боғлиқ камчилигингиз бўлмаса, икки йилда бир кўз шифокорига кўрининг. Мунтазам равишда артериал қон босимингизни текширтириб туринг. Xар бир аёл ўзининг доимий, нормал қон босимини билиши керак. Аёллар акушер – гинеколог, эркаклар эса уролог хузурига бориб туришлари мақсадга мувофиқ. Қирқ ёшда xам Тиш шифокорига xузурига бориб тишларни текширтиришни унутманг. Касалланган тишларни даволатинг. Кўзларингиз билан боғлиқ муаммолар бўлиш – бўлмаслигига қарамасдан, кўз шифокори текширувидан ўтишни маслаxат берамиз. Қирқ беш ёшдан кейин глаукома касаллиги борасида текширишлар олиб бориш керак. Қон босимингизни текширишни канда қилманг. Агарда қондаги холестерин миқдори меъёрда бўлса, xар беш йилда текширтириш керак. Аммо организмингизда холестерин миқдори кўпайиб кетган деб ўйлсангиз, xар йили текширтириб туринг. Ундан ташқари организмингиздаги ортиқча холестериндан қутулиш йўлларини изланг. Ейдиган таомларингизга эътибор қаратинг. Чунки тўғри овқатланиш, жуда кўп касалликларнинг олдини олади. Вақти-вақти билан умумий текширувдан ўтиб туринг. Қирқ ёшдан ошган аёллар кўкрак саратони олдини олиш мақсадида махсус текширувлардан ўтиб туриши керак. Қирқ беш ёшга яқинлашганда диабет хасталиги ривожланмаслиги учун мунтазам текширувларни амалга ошириш мақсадга мувофиқдир. Хўш эллик ёшда-чи, деган савол туғилади. Эллик ёшда шифокор кўригидан ўтишни одат қилиб олган маъқул. Қон босимингизни текширтириб туришни канда қилманг. Бир йилда икки марта кўз шифокори хузурига бориш керак. Қондаги холестерин миқдорини текширтириш xам мухим ахамиятга эгадир. Эллик ёшдан ошгандан сўнг xар йили гриппга, шамоллашга қарши эмланиш шарт. Аёллар маммолог текширувларидан ўтиши керак. Xар уч йилда қандли диабет текширувларини амалга ошириш зарур.\nОлтмиш ёшда кишидаги xамма хасталиклар ўзини намоён қилган бўлади. Сиз ўзингизда топган хасталикка қарши курашинг. Сизда қандай хасталиклар бўлса уларга қарши қандай курашиш хақида шифокор сизга албатта йўл-йўриқ беради. Сиз албатта шифокор маслаxатига амал қилишингиз лозим. Аввало инсоннинг ўзи ўз соғлиги xақида қайғурмас экан, шифокорлар xеч нарса қилолмайдилар. ШУнинг учун хам бу ёшда овқатланиш меъёрига амал қилиш, организм учун фойдали бўлган озиқларнигини ейишни маслахат берамиз. Нафақат шу ёшда ёшликданоқ тўғри овқатланишга ўрганилса, организмингизни мумкин қадар соғлом сақлашга эришасиз. Бу ёшда кўз қулоқ, бурун, томоқ кўз шифокорига боришни канда қилмаслик керак. Қон босими, қондаги холестерин миқдорини, қандли диабет текширувларини амалга ошириш лозим. Касаллик ривожланмаслиги учун мунтазам шифокор кўригидан ўтишни унутманг. Xамиша саломат бўлинг.


Бүгинги күнде жәмийетте ҳаялын хорлаған, оған зулым қылып қол көтерген яки шаңарағын қыйнап, нафақсын (тәминатын) қылмай атырған еркеклер көбейип қалды.\nДинимиз тәлиматына көре ҳаялды урыў, оларға жарақат жеткериўге күйеўиниң ҳеш қандай ҳаққысы жоқ. Бул қылмысты қылса еркек қатты гүнакар болады. Себеби, ол Қуран аятларына, Пайғамбарымыз саллаллаҳу алайҳи ўа салламның ҳәдислерине қайшы, керис исти қылып атырған болады. Аллаҳ ҳәм Оның Расули қайтарған исти қылыў, адамның еки дүньясын, бул дүньясын да, ол дүньясын да күйдирип жибереди.\nАллаҳ таала Қураны кәриймде Ниса сүреси 19-аятта былай деген:\n«… Олар менен татыў турмыс кешириң. Егер оларды жаман көрсеңиз, онда (билип қойың) бәлким, Аллаҳ сизлер жаман көрген нәрседе (сизлер ушын) көп жақсылықларды қылып қойыўы мүмкин».\nИтибар берсеңиз, Аллаҳ таала ҳаялларды жаман көриўиңиз мүмкин, бирақ бул жаман көриў сизлерди оларға зулым қылыўыңызға алып барып қоймасын, себеби, сизлер билмейсиз, бәлким сиз жаман көрген нәрселерде сизлер ушын көплеген жақсылықлар болыўы мүмкин, демекте. Расында да, бир пикирлеп көрсеңиз, базы бир ҳаялын жаман көретуғын еркеклер, сол ҳаяллар дүньяға келтирген перзентин жанынан артық көреди. Бул бир мысал. Өмирде басқа да көплеген мысаллар көриў мүмкин. Және бир итибар қарататуғын нәрсе, ҳеш бир еркек ҳүжданды иске салып жуўап берсе, мен ҳаялымның ҳәмме нәрсесин жаман көремен, деп айта алмайды. Егер ол сондай деп атырған болса, демек ол жерде басқа бир себеп болады.\nШаңарақлардың бузылыўына себеп болатуғын себеплерден бири палкерлер, жалғаншы тәўиплер ҳәм жалғаншы мақсымлар болып есапланады. Себеби, олардың ең тийкарғы иси – алдына келген адамды өзине исендириў ушын, басқа адамларға болған исеним алып қойыў есапланады. Басқа адамлар ҳаққында жала-дөҳметлерди қылып, адамлар арасында аўызбиршиликти, бир-бирине болған исенимди жоқ етеди. Адам әтирапындағы, шаңарағындағы адамларға исенбесе, кимге исенеди? Әлбетте, палкерге. Палкерге исенгеннен кейин, оған тез-тезден барып дигирманына суў қуяды. Оған ҳәр сапары барғанда бир жақыны яки танысы ҳаққындағы пикири өзгерип, оларға душпан болып қайтады. Усы нәрсе ҳәзирги күнде ерли-зайыплы ортасындағы меҳир-муҳаббаты ҳәм исенимди жоқ етип атырған ең үлкен себеп деп қарасақ болады.\nПалкерлер дүньядағы ең жалғаншы адам болып, ол дүньясы ушын ақыретин сатқан, дозақый адамлар. Олар өзлериниң дозаққа түсетуғынын биледи ҳәм бул дүньяда жақсы жасап қалыўға ҳәрекет етеди. Өзлери дозаққа жалғыз түспестен, қатарын көбейтиўдиң ҳәрекетинде болады. Буның ушын арамыздағы сада, диний саўаты болмаған айрым адамларды дузағына түсиреди.\nОларда ҳеш қандай илаҳий күш жоқ. Тек олар түскинликке түскен адамлардың қыйын жағдайынан пайдаланып, өзлериниң пайдасын гөзлейди. Олар шайтанның хызметкерлери. Адамның ең үлкен душпаны шайтан. Енди шайтанға хызмет етип атырған адамды ким деп атыў мүмкин? Әлбетте, ол да адамларға қарсы болған, олардың аўызбиршиликте жасап атырғанын көре алмайтуғын кимсе, деп атасақ болады.\nПайғамбарымыз саллаллаҳу алайҳи ўа саллам палкерге барыў аўыр гүна екенин айтқан. Палкерге барған адамның 40 күнлик намазы ҳәм дуўасы қабыл болмайтуғынын айтқан. Егер исенсе, ҳәдиске көре ийманнан шығып кетеди. Буннан Аллаҳ сақласын! Усы нәрселерди ҳәр дайым жасы үлкенлеримиз жасларға айтып, қадағалап турыўымыз керек. Адамлар палкерлердиң дузағына түспесин.\nЕнди темемызға қайтатуғын болсақ, Пайғамбарымыз саллаллаҳу алайҳи ўа саллам ҳаялларды урыўдан қайтарып былай деген: «Аллаҳтың шорыларын (яғный ҳаялларды) урмаң» (Имам Әбиў Даўыт рәўияты).\nРәўиятларда келиўинше, Аллаҳ таала ҳаялды жаратқанда ҳаял сорады: "Ҳәй Рәббим неге мени әззи етип жараттың? Кимге таслап қойып атырсаң?"\nАллаҳ таала деди: «Саған ғәзеп қылғанға ғәзеп қыламан, сени шад қылғанды шад қыламан. Мениң қорғаўымдасаң!!!»\nБул рәўиятқа нәзер салсақ, биз ҳаял адамға қандай мүнәсибетте болсақ, Аллаҳ таала да бизге тап сондай мүнәсибетте болады екен. Бул нәрсеге итибар бериўимиз керек. Аллаҳ сүйген бенде болыўыды қәлесек, ҳаялларды урып-соғыўдан, оларға зулым қылыўдан сақланыўымыз лазым.\nЖәне бир ҳәдисте Пайғамбарымыз саллаллаҳу алайҳи ўа саллам: «Жоқары қулықлы адамлар ҳаялларды ҳүрмет қылады. Оларды тек пәс адамлар ғана хорлайды», деген.\nДемек, ким ҳаялын урып-соғып, хорлап атырған болса, ол адамлардың ең пәси, ең жаманы, ең наданы екенлиги мәлим болады. Ким жоқары қулықлы адамлар қатарында болыўды қәлесе ҳаялларға жақсы мүнәсибетте болыўы тийис.\nСондай-ақ, Пайғамбар алайҳиссалам ҳәдислериниң биринде: «Сизлердиң ийман тәрептен ең кәмилиңиз – ҳаялларына жақсы мүнәсибетте болғанларыңыз», деген.\nИтибар берсек, ҳаялларға жақсы мүнәсибетте болыў ийман кәмиллигине алып барыўшы себеплерден бири екени атап өтилмекте.\nМуқаддес динимиз ҳаял адамға Аллаҳ тааланың аманаты сыпатында қараўға буйырады. Егер еркек ҳаялға зулым қылса, усы аманатқа қыянет еткен болады.\nИмам Муслим рәўиятында: «Ҳаяллар туўрысында Аллаҳ тааладан қорқың. Себеби, сизлер оларды аманат сыпатында алғансыз», делинеди.\nИсламда еркек ҳәм ҳаялдың бир-биринде ҳақлары бар.\nҲаялдың еркектеги ҳақлары күйеўи оны аўқатландырыўы, өзи жаңа кийим кийсе, ҳаялына да кийим алып бериўи, жүзине урмаўы, ақирет етип сөкпеўи, қапаласып қалғанда узақ кетип емес, ал тек бөлек жатыўы.\nЕркек адам усы ҳақларды орынламаса, ҳаялына зулым қылған болады ҳәм бул дүнья ҳәм ол дүньяда үлкен мүсийбетлерге ҳәм азапларға қалыўы мүмкин.\nЕнди еркектиң де ҳаялындағы ҳақлары бар: олар күйеўине итаат етиўи, оны өзиниң ҳәмме жақынларынан үстин қойыўы, еркекти ҳарам жолға түсип кетиўинен сақлаўы, тапқанына қанаат етиўи, оның руқсатысыз көшеге шықпаўы, оның руқсатысыз үйине ҳеш кимди киргизбеўи, оның руқсатысыз күйеўиниң мал-дүньясынан бир нәрсени ҳеш кимге бермеўи ҳәм буннан басқа да көплеген ҳақлары бар. Ҳаял адам да усы ҳақларды билип, ўақтында булжытпай орынлаўы керек.\nУсы нәрсени еркек те, ҳаял да жақсы билиўи керек. Билмесе оқып, сорап үйрениўи тийис.\nАллаҳ таала Қураны кәриймде мөмин-мусылманларға Пайғамбарымыз Муҳаммад саллаллаҳу алайҳи ўа салламда гөззал өрнек бар деп айтады. Биз ол инсаннан ҳәмме исимизде өрнек алыўымыз керек.\nЕнди ол инсан ҳаялына қандай мүнәсибетте болған, деген сораў туўылады. Пайғамбарымыз Муҳаммад саллаллаҳу алайҳи ўа саллам ҳаялына болған мүнәсибетин үйрениў ушын оның тарийхын, ҳәдислерин үйрениўимиз керек.\nРәўиятларда келеди, Пайғамбар алайҳиссалам ҳаялына жүдә ғамхор ҳәм мийриман еди. Ҳаялы ашыўланса, үндемей туратуғын болған. Ҳаялына ҳәмме ўақыт нәсиятгөй болған. Билмегенин үйреткен. Ҳәттеки ҳаялына аўырманшылық салмайын деп базыда өзи ешки, түйелерди саўып, өзиниң кийимлерин өзи тиккен. Ҳаялын еркелетип ҳәр түрли жақсы атлар менен шақыратуғын болған.\nУсы ислер сүннет болып ҳәр бир Пайғамбарымыз алайҳиссаламнан өрнек аламан деген адам қылыўы шәрт болған ислер есапланады.\nИмам Ғаззалый раҳимаҳуллаҳ: «Ҳаялыңа азар бериўден тыйылыў бул шырайлы қулық емес. Шырайлы қулық бул – ҳаялыңнан жететуғын азарларды көтериў», деген.\nДемек, шырайлы қулықлы болыў ушын, ҳаялларымыздан жететуғын азарларды да көтериўимиз керек болады. Ҳаял адам көбинесе ақылға емес, сезимге көре шешим қабыллайды. Соның ушын олар ашыўланғандағы сөзлерине итибар берместен, ашыўынан түсиўин күтип, кейин оларға нәсият қылып, қәтесин түсиндирсек сонда келиспеўшиликлер келип шықпайды.\nАшынарлысы ҳәзирги күнде базы еркеклер үйинде отырып ҳаялы пул табыўын талап етеди. Бул шәриятымызға улыўма туўра келмейтуғын ис. Шәриятта шаңарақтың нафақасы еркектиң мойнында. Ҳаял адам пул таўып, шаңарағын бағыўға мәжбүр емес. Буны ҳеш қашан умытпайық.


Бугунги кун ҳар бир раҳбардан одамлар дарди билан яшаш, уларнинг муаммоларини вақтида ҳал этиб, фаровон турмушини таъминлашни давр талаб этмоқда. Халқ билан доимий мулоқот қилиш, уларнинг мурожаат ва шикоятларини тинглаб, камчиликларни бартараф этиш яхши самара бермоқда. Бу борада Президентимизнинг Фармони асосида ташкил этилган Халқ қабулхоналари аҳоли учун жуда катта қулайлик туғдирмоқда.\n«Халқ билан мулоқот ва инсон манфаатлари йили»да прокуратура ходимлари ҳам ғоят масъулиятли вазифаларни бажармоғи лозим бўлади. Биронта ҳам мурожаат эътибордан четда қолмаслиги керак», - деган эди Давлатимиз раҳбари прокуратура органлари ходимлари куни муносабати билан ўтказилган учрашувда.\nЗеро, Президентимиз кўрсатмасига кўра, раҳбарлар мунтазам равишда халқ орасида бўлиб, шахсий қабуллар ташкил этишлари, жойлардаги муаммоларни ҳал этишлари зурур. Бундан кейин жойлардаги раҳбарлар фаолиятига ўша ҳудуддаги аҳолидан тушаётган мурожаатлар сони, уларнинг халқ ичида юриши, мавжуд муаммоларнинг амалий ечимига қараб баҳо берилиши, қисқа қилиб айтганда, раҳбарларга халқнинг ўзи баҳо беради.\nШу асосда прокуратура органлари ходимларининг ҳудудларда халқ билан яқин мулоқотда бўлиши, уларга қонуний ёрдам бериши кўзда тутилган.\nМаълумки, суд ҳужжатларининг ижроси суд ижрочисига катта масъулият юклайди. Бироқ, таҳлиллар кейинги йилларда ижро ҳужжатлари вақтида бажарилмаганлиги учун қарздорлик ошиб кетаётганини кўрсатган эди. Бундан етарлича хулоса чиқарган вилоят прокуратураси ташаббус кўрсатиб, суд ижрочиларига яқиндан ёрдам бериш мақсадида туманлардаги суд ижрочилари бўлимида ўз қабул кунларини ташкил этишди. Ижро иши юритиш билан боғлиқ масалалар жисмоний ва юридик шахсларнинг ҳуқуқ, эркинлик ва қонуний манфаатларини давлат томонидан ҳимоя қилиш самарадорлигига бевосита таъсир кўрсатади.\nКейинги йилларда суд ижрочилари Департаменти туман-шаҳар бўлимлари моддий-техник базаси янгиланиб, ходимлар учун барча зурур шароитлар яратиб берилмоқда. Масалан, вилоятнинг олтита туманида янгитдан бунёд этилган ихтисослаштирилган суд ижрочилар бўлими бинолари фаолият кўрсатмоқда. Ходимлардан эса талаб қилинадигани сифатли ва самарали ишлашдир. Бироқ, айрим сабабларга кўра, ундирувда совуққонликка йўл қўйилаётгани боис, йилдан-йилга қарздорлик ошиб бораётган эди.\nУргут туман прокуратурасида вилоят прокуратураси ҳамда Суд департаменти вилоят ҳудудий бошқармаси ҳамкорлигида «Халқ билан мулоқот ва инсон манфаатлари йили» Давлат дастуридан келиб чиқиб вилоят прокуратурасининг махсус қабулхоналари ташкил этилишига бағишланган семинар ташкил этилди. Унда вилоят прокуратураси, Суд департаменти вилоят ҳудудий бошқармаси масъул ходимлари ҳамда суд ижрочилари туман-шаҳар бўлими бошлиқлари, ички ишлар, туман прокуратураси ходимлари иштирок этишди.\nСеминарда суд ижрочилари туман-шаҳар бўлимларида вилоят прокуратурасининг махсус қабулхоналари ташкил этилиши таъкидланди. Фуқароларнинг мурожаатларини ўз вақтида кўриб чиқиш, уларни эшитиш ва муаммоларини ҳал қилиш мақсадида белгиланган режа асосида қабул кунлари ташкил қилинган.\nШунингдек, тадбирда “Халқ билан мулоқот ва инсон манфаатлари йили”даги асосий вазифалар, мурожаатлар билан ишлашда совуққонликка йўл қўймаслик, қабулга нажот истаб келган фуқароларга амалий ёрдам бериш, ишга масъулият билан ёндашиш масалалари, жамиятда қонун устиворлигини таъминлаш борасида қилинаётган ишлар хусусида маълумот берилди.\nДарҳақиқат, мамлакатимизда олиб борилаётган ўзгаришлар ва ислоҳотлар, аввало, инсон манфаати, унинг орзу-умидлари, эзгу ниятларини рўёбга чиқаришдек ҳайрли мақсадга хизмат қилмоқда. Бу борада шубҳасиз «Халқ давлат идораларига эмас, давлат идоралари халқимизга хизмат қилиши керак» деган тамойилни амалда қарор топтириш, жисмоний ва юридик шахсларнинг мурожааатлари билан ишлашнинг сифат жиҳатидан янги тизимини жорий этиш таъкидлаб ўтилди.\nМулоқот давомида иштирокчилар томонидан юқорида таъкидланган муаммоларнинг келиб чиқиш сабаблари, уларни ҳал этиш чора-тадбирлари муҳокама этилди. Мавжуд камчиликларни бартараф этиш юзасидан тегишли вазифалар белгилаб олинди.\nШунингдек, соҳада фидоийлик кўрсатаётган ва ижобий натижаларга эришаётган бир гуруҳ ходимларга фахрий ёрлиқлар топширилди.\nСуд ижрочилари Ургут туман бўлимида прокуратура ходимлари томонидан қабул қилинган фуқаро М.Худоёровнинг мурожаати кўриб чиқилди. Мурожаатга кўра, даъвогар М.Худоёрова қарздор Ў.Назаровдан бир ярим йил мобайнида алимент пулларини олмаганлиги айтди. Ушбу мурожаат шу ернинг ўзида ҳал этилиб, қарздордан даъвогарга 3,5 млн. сўм маблағ тўлаб берилди.\nЎтказилган тадбир ҳам шу мақсадга йўналтирилганлиги билан аҳамиятлидир. Зеро, фуқароларни ташвишга солаётган муаммоларга, жойларда йўл қўйилаётган хато ва камчиликлар барҳам топиши энг катта мақсадимиздир.\nУргут туман прокурори\nМанба: “Адолат сари” юридик газетасининг 3-сони, 15.02.2017 йил


21:31 / 27.08.2017\nЎзбекистон Президенти Шавкат Мирзиёев Имом Ал-Бухорий мақбарасини зиёрат қилди. Бу ҳақида Президент матбуот хизматида хабар берилди.\nДавлат раҳбари мажмуа қошида очилиши мўлжалланаётган Халқаро илмий марказ қурилиши билан танишди. Ушбу марказ Имом Бухорий ва бошқа мутафаккир алломаларимизнинг мамлакатимиз ва хорижий давлатлардаги бебаҳо илмий-маънавий меросини тўплаш, ўрганиш уларни халқимиз ва жаҳон жамоатчилигига етказиш билан шуғулланади.\nШ.М.Мирзиёев бу ерда ислом дини тарихи, таълимоти ёшларга энг мукаммал ўқув режа ва дастурлар асосида ўқитилиши зарурлиги, бу марказ эса аждодларимизга муносиб равишда жаҳонда ўз ўрнига эга бўлиши кераклигини таъкидлади.\nПрезидентга мажмуа атрофида жойлашган савдо ва маиший хизмат кўрсатиш шохобчаларини реконструкция қилиш, йўл бўйида янги турар-жойлар бунёд этиш, зиёратчилар учун қўшимча қулайликлар яратиш, ободонлаштириш борасида олиб борилаётган ишлар тўғрисида маълумот берилди.\nШавкат Мирзиёев амалга оширилиши режалаштирилаётган ишлар лойиҳаларини такомиллаштириш, ҳудуд инфратузилмасини янада ривожлантириш бўйича қурувчи ва мутасаддиларга зарур кўрсатмалар берди.\nПрезидент мақбара Имом Бухорий Шавкат Мирзиёев


У Абдураимовга қарши тўп сурган, Қосимовни ёшлигидан билади ёхуд Самарқандни қўмсаётган Сёмин ўзбек футболи хусусида\n7 февраль, 2021, 14:45\nТеглар:ФК Пахтакор | Элдор Шомуродов | Россия | Самарқанд\nСайтимизни мунтазам кузатиб бораётган ўқувчилар яхши билишадики, россиялик машҳур мураббий Юрий Сёмин билан эксклюзив суҳбат уюштира олганимиз ҳақида хабар бергандик. Бу мураббий ортиқча таърифга муҳтож эмас, унинг қандай мутахассис эканини ҳамма билади.\nХўш, аслида Юрий Павлович билан алоқа ўртанишимиз қандай кечди? Аввало, шуни айтмоқчимизки, ҳар доим бизда хорижлик кўзга кўринган мутахассислар билан ўзбек футболига доир қизиқарли масалаларда суҳбат қуриш истаги кучли. Айнан ушбу истак ва иштиёқимиз туфайли қачондир Юрий Сёмин билан ҳам sports.uz учун эксклюзив тарзда интервью уюштиришни ният қилиб юрардик.\nНатижада мутахассис билан алоқа ўрнатиш учун изландик. Ниятимиз холислиги учун Сёминни “топишга” эришдик. У билан илк бор ўтган йилнинг декабрь ойида алоқа ўрнатдик. Аммо Юрий Павлович билан суҳбат уюштириш осон кечгани йўқ. Аввалига мутахассисга ўзимизни таништириб, нимани истаётганимизни билдирганимизда у янги йилдан кейин гаплаша олиши ҳақида айтганди. Сўнгра вақт ўтишини кутдик, кейин яна ўша гапини эслатганча, суҳбатлашиш таклифимизни ўртага ташладик. Мураббий эса ҳозир Москвада эмаслигини, февраль ойининг бошларида қайтишини маълум қилди.\nЯна бироз сабр қилишимизга тўғри келди ва ўша кун келгач, Юрий Павлович билан алоқага чиқиб, саволларимизни юборсак бўладими дея мурожаат қилганимизда у “жўнатинг” деган жавобни йўллади. Ўзимизни бир қатор қизиқтирган саволларни юборгач, энди ундан қачон жавоб келаркин, дея кутишни бошладик. Лекин орадан бир кун ўтгач, унинг ўзи алоқага чиқди. Тўғриси, Сёминнинг қўнғироғи биз учун ёқимли сюрприз бўлди. Ўзаро суҳбат давомида унинг анча камтар инсон эканлигига амин бўлдик.\n“Футбол орқали нимани йўқотган бўлишим мумкин? Ҳеч нарсани!"\n- Юрий Павлович, аввало, биз билан суҳбатлашишга, интервью беришга рози бўлганингиз учун миннатдорлик билдирмоқчиман. Айни чоғда қандай ишлар билан машғулсиз?\n- Биринчидан, ҳозирда менда бўш вақт жуда кўп. Шу боис, асосий вақтимни оиладаги юмушларни бажаришга ажратмоқдаман. Анчадан буён бу иш билан шуғулланмаганим учунми, оилада эркак киши бажариши керак бўлган юмушлар тўпланиб қолган экан. Шунингдек, бир қанча ташкилий ишлар билан ҳам машғулман. Айтишим керакки, мураббийлар бирлашмасида ҳам иш олиб боряпман. Бундай кезларда турли клубларда ишлаётган мураббийларга ўз маслаҳатларим билан ёрдамлашмоқдаман. Асосан иккинчи лигада ишлаётган мураббийлар ва бир қанча футболчилар билан мулоқотда бўлишимга тўғри келяпти. Уларга ўз тажрибамдан келиб чиққан ҳолда керакли маслаҳатларни беришга интиляпман. Умуман олганда, спорт билан шуғулланишни ҳам канда қилмаяпман. Бир сўз билан айтганда, фаол турмуш тарзини кечиряпман.\n- Бутун умрини футболга бахшида қилган инсон сифатида бу ўйин менга кўп нарсани берди, шунинг баробарида айрим нарсалардан маҳрум қилди, деб айта олишингиз мумкинми?\n- Саволингизнинг моҳиятини тушундим. Эҳтимол, футбол ҳаётимнинг асосий мазмуни бўлгани учунми, шу касбни танлаганимдан заррача афсусланмайман. Футбол – бу касб менга муваффақият келтирди, деб баралла айта олишим мумкин. Негаки, айнан футбол туфайли ҳамма танийдиган инсон даражасига кўтарилдим. Кўплаб дўстлар ва мухлисларни орттирдим. Улар ҳар доим менга илиқ ва самимий муносабатда бўлиб келадилар. Бинобарин, айнан шундай ҳолат мен учун энг муҳим жиҳат саналса керак. Иккинчидан, футбол орқали айтишга, нокамтарликка йўймангу у орқали кўплаб муваффақиятларга эришдим. Саволингизнинг охирги қисмига келсак, футбол орқали нимани йўқотган бўлишим мумкин? Ҳеч нарсани! Балки мағлубиятлардан сўнг, ўз хатоларимдан ўксиниб бундан изтироб чеккан бўлишим мумкиндир. Аммо барибир футболда йўқотганларимдан кўра, топганларим жуда салмоқли эканлигини айтмоғим даркор. Шундай нақл бор: ҳеч қандай иш қилмаган кишигина хатога йўл қўймайди.\n“Пахтакор”нинг ўша эски стадионини жуда яхши эслайман”\n- Агар ўзбек футболи ҳақида гап кетадиган бўлса, хаёлингизга биринчи навбатда нима келади?\n- Биринчидан, ўзбек футболи ҳақида гап кетар экан, Биродар Абдураимовнинг даври, унинг дўстлари кўз ўнгимда гавдаланади. Чунки биз яшил майдонда бир неча бор бир-биримизга тўқнаш келганмиз. Майдон ташқарисида ҳам кўп учрашганмиз, дилдан суҳбатлар қурганмиз. Мен “Пахтакор”нинг ўша эски стадионини жуда яхши эслайман. Ўйинлар чоғида стадион мухлислар билан лиқ тўлиб, бундай муҳитда тўп суриш гашти жуда бўлакча бўларди. 50 минг (ҳайратланганча) ишқибоз кўз ўнгида тўп суриш қандай бўлишини бир тасаввур қилиб кўринг-а?! Мен учун бу мароқ билан эслашга арзигулик бўлган воқеалардир. Ўзбек мухлислари севимли жамоасини қойилмақом тарзда қўллаб-қувватлардилар. Тошкент, Самарқанд ва бутун Ўзбекистон бўйича тассуротларим жуда катта. Ўз вақтида биз тез-тез йиғин баҳонасида юртингизга ташриф буюрардик. Москванинг “Динамо” клуби бундай йиғинларни асосан “Динамо” Самарқандга тегишли бўлган база ва стадионда ташкил этганини катта стажга эга бўлган кекса авлод мухлислари яхши эсласалар керак. Бугун жон деб Ўзбекистонга келган ва юртингизнинг кўзга кўринган шаҳарларини томоша қилган бўлардим. Иложини топиб, албатта Ўзбекистонга, Самарқандга боришга ҳаракат қиламан.\n- Агар сир бўлмаса, охирги марта қачон Ўзбекистонга келгансиз?\n- Охирги марта юртингизга ташриф буюрганимдан бери анча вақт ўтди. Ҳозирча янги Ўзбекистонни кўришга муваффақ бўлганим йўқ. Эҳтимол, баҳорда бир қанча дўстларим билан Ўзбекистонга ташриф буюрарман. Қолаверса, Ўзбекистонда менинг кўплаб эски танишларим, дўстларим бор.\n“Терма жамоангиз қитъа миқёсида катта ғалаба қозонишини истайман”\n- Юрий Павлович, бугунги футбол, шу жумладан ўзбек футболининг даражасини қандай баҳолаган бўлардингиз?\n- Агар бевосита рус футболи ҳақида гапирадиган бўлсам, биз чет эл футболидан кўп жабҳаларда ортда қоляпмиз. Бундай ортда қолиш кўп жиҳатларда – клуб хўжалигини ташкил этиш ва юритиш, молиявий имконият даражасида яққол сезилмоқда. Шунинг учун бўлса керак, чемпионатимизда топ-мақомдаги футболчилар бармоқ билан санарли даражада. Биласиз, бундай мақомда бўлган футболчилар ўз клубларида ҳаммани ортларидан эргаштира олишади ва натижани таъминлашда асосий ролни ижро этиб берадилар. Бундай ижрочилар ҳар бир жамоага керак. Бахтга қарши биринчилигимизда шундай футболчилар сони унчалик кўп эмас. Шунинг учун бўлса керак, Ғарб футболидан ортда қоляпмиз. Қолаверса, ўзимизда ҳам халқаро савияда бўлган ўйинчилар кўпчиликни ташкил этмайди. Саволингизнинг иккинчи қисмига тўхталсам, ўзбек футболининг бугунги даражаси қандай эканлигини билмайман.\n- Ҳарқалай, ўзбек футболчилари орасида кимларнидир яхши билсангиз керак?..\n- (Кулганча) Сизларда Миржалол Қосимов ўз даврида жуда зўр футболчи бўлган. Бугунги кунда эса, у мураббий сифатида фаолият юритяпти. Мен уни ёшлик давридан бери жуда яхши эслайман. Унинг футболчи сифатида эришган муваффақиятларидан хабардорман. Юзага келган фурсатдан фойдаланган ҳолда Миржалолга энди мураббий ролидаги ишларида ҳам доим омад ёр бўлишини тилаб қоламан.\n- Хаёлан бўлса ҳам тасаввур қилиб кўринг: сизга Ўзбекистон терма жамоасини бошқариш имконияти ҳавола қилинди. Қандай йўл тутган бўлардингиз?\n- Шу мавзуда гап бошлангудек бўлса, ҳаммасини бафуржа ҳал қилиб олишимиз мумкин (кулиб қўяди).\n- Умуман, Осиё футболи ҳақида нима деган бўлардингиз, жумладан миллий термамиз ҳақидаги фикрларингиз қандай?\n- Осиё футболи ҳақида нима дейишим мумкин?.. Аввало, сизларнинг миллий терма жамоангизга омад кулиб боқишини тилаб қолган бўлардим. Жамоангизнинг қитъа миқёсида катта ғалаба қозонишини истайман. Аммо Осиё қитъасида кучли терма жамоалар етарлича топилгани учун буни амалга ошириш ўта мушкул бўлишини ҳам биламан. Яна шуни айтишим мумкинки, терма жамоангиздаги бир қанча футболчиларнинг чет элдаги чемпионатларда ўйнаётганларидан хабарим бор. Сизларда бир қанча футболчилар Россия биринчилигида тўп суришмоқда. Шунингдек, истиқболи анча порлоқ баҳоланаётган ўйинчингизнинг бугунги кунда топ-беш лигаларидан бири саналадиган Италия А сериясида муносиб равишда ўйнаётганидан хабарим бор. Дарҳақиқат, Элдор Шомуродов жаҳоннинг энг кучли чемпионатларидан бири бўлган А серияда жуда яхши ўйнаяпти. Унинг иштирокидаги бир қатор учрашувларни ТВ орқали томоша қилдим.\n“Шомуродов бугунги кунда биринчи рақамли ўйинчингиз”\n- Сизнинг охирги иш жойингиз ўзингиз учун жуда қадрдон саналадиган “Локомотив” клуби ҳисобланади. Жамоани тарк этганингиздан сўнг, хизматингизга турли клублардан таклифлар бўлдими?\n- Айни чоғда бирор-бир клубни бошқармаётганим учун хизматимга фалон-фалон жамоалардан таклифлар бўлганди, дейишдан нима маъно чиқарди? Чунки фаол мураббийлик фаолиятидан чекинганман. Бирор-бир клубни бошқараётганим йўқ. Агар хизматимга ўзим учун қизиқарли бўлган таклифлар бўлса, уларни албатта кўриб чиқишга тайёрман.\n- Биламизки, ўз вақтида Киев “Динамо”сини бошқаргансиз. Ўша жамоада эса бизнинг Максим Шацких етакчилардан бири саналган. Бироқ “Динамо”да ишлаган чоғингизда у негадир асосий таркибдаги ўрнини йўқотиб қўйганди. Ўшанда нима бўлганини тушунтириб бера оласизми?\n- Аввало, шуни айтишим жоизки, Киев “Динамо”си ҳар доим жуда яхши ижрочиларга эга бўлиб келган клуб ҳисобланади. Дарҳақиқат, Шацкихни яхши эслайман. У Украинадаги фаолиятини қойилмақом даражада ўтказишга муваффақ бўлган. Бугунги кунда эса Максим “Ротор”нинг мураббийлар штабида яхши иш олиб бормоқда. Шуни айтишим керакки, клубни бошқаришга киришган кезларимда ҳам “Динамо”да бошланғич таркибдан жой олиш учун рақобат ўта юқори бўлган. Аввалига Шацких асосий таркибда ўйнашда давом этган, бироқ негадир кейинчалик бошқа рақобатчиларига ўрнини бўшатиб беришига тўғри келган. Адашмасам, ўша чоғларда Артём Милевский ва Андрей Шевченко (негадир Сёмин Шевченко борасида бироз янглишди. Чунки бу пайтга келиб Шевченко клубдан кетганди, изоҳ - муаллифники) бор эди. Умуман, бу масала ҳақида гапиришим қийин. Лекин Максим клубни мен бошқарган пайтларда ҳам майдонга тушарди. Тўғри, ҳамма ўйинларда иштирок этмагани рост.\n- Келинг, яна бир бор тасаввур қилиб кўрамиз: сиз таниқли клублардан бирини бошқаряпсиз. Жамоангизда ўзбек футболчиларидан кимни кўришни истаган бўлардингиз?..\n- (Кулади) Мен кўришни истаган футболчиларни аллақачон бошқалар илиб кетган-ку! Шомуродовни “Женоа” сотиб олди. Кейингиси ким, билмайман. Бу қандай клубни бошқаришимга боғлиқ. Мураббий сифатида қайси позицияларни кучайтириш керак бўлса, ўша позициялар учун албатта ўйинчиларни танлаб олган бўлардим. Айнан ўзбек футболчиларига келсак, юқорида Шомуродовни бежиз тилга олганим йўқ. Нега деганда, айнан у бугунги кунда биринчи рақамли ўйинчингиз бўлиб турибди. У Италия А сериясидаги ўта машҳур чемпионатда Ўзбекистон шаънини жуда муносиб тарзда ҳимоя қилиб келмоқда.\n“Остон Ўруновнинг ўйинини кузатиш менга ёққан”\n- Сиздан яна бир ва ўзбек мухлисларини жуда қизиқтираётган мавзулардан бири ҳақида сўрамоқчи эдим. Ўтган йили Москванинг “Локомотив” клуби ёш футболчимиз Жасур Жалолиддиновни сотиб олиб, у билан беш йиллик шартнома имзолаганди. Аммо яқинда “Темирйўлчилар” у билан битимни бекор қилишди. Бу хусусида нима деган бўлардингиз?\n- Ҳа, бундан хабарим бор. Ўйинчингиз хусусида фикрим шундай: у атрофидагиларнинг гап-сўзларига қулоқ солмасдан, аввало, ўзи “Локомотив”дек клубда ўйнаб кета олиши мумкинлиги ҳақида обдон ўйлаб олиши мақсадга мувофиқ бўларди. Бироқ вакилингиз ёшлик қилиб ҳали бунга тайёрлигини билмаса ҳам жамоа билан битим имзолашга қарор қилди. Албатта, бу Жалолиддиновнинг атрофидаги кишиларнинг ташаббуси туфайли юз берганига шубҳам йўқ. Улар Жасурга тўғри қарор қабул қилиш имконини қолдирмаган кўринишади. Менимча, Жалолиддинов якуний тўхтамга келиш олдидан бу масалани мураббий билан юзма-юз учрашган ҳолда муҳокама қилиб олиши мақсадга мувофиқ бўларди. Шунингдек, ўйинчингиз ўзи тўп суриши мумкин бўлган янги жамоадаги вазиятни ўз кўзлари билан кўриши керак эди. Асосийси, футболчи бўлажак мураббийнинг режасига тўғри келиши, яъни – унга асқотиши мумкинлиги ёки мумкин эмаслигини билиб олса шу аҳволга тушмаган бўларди. Афтидан, унга “Локомотив”ни тавсия қилганлар шошилинч қарор қабул қилишига мажбур этган кўринишади. Менимча, бу ишни агентлар ёки футболчингиз атрофида бўлган бошқа кишилар фавқулодда жуда тез амалга оширишни маъқул кўрган бўлишлари эҳтимолдан ҳоли эмас. Шу боисдан ҳам Жасур Жалолиддиновнинг “Локомотив”га кўчиб ўтиши ўта омадсиз трансферга айланди. Ёш, боз устига келажаги порлоқ дея қаралаётган ўйинчи учун бир йилни шунчаки оворагарчиликлар билан ўтказиб юбориш жуда катта йўқотишдир. Мен футбол соҳасини яхши билганим учун нима деяётганимни тушунаман. Албатта, ҳар қандай ёш ўйинчининг бундай таклифдан боши айланиб қолиши турган гап. Вазият унинг зарарига ишлар экан, футболчи ўзидаги энг яхши хусусиятларни йўқотишга тушади. Ўйин амалиёти бўлмас экан, ижрочи бор маҳоратини ҳам йўқота бошлайди. Ўз навбатида, унда руҳий тушкунлик юзага келмасдан қолмайди. Шунинг учун ҳам ёшларга маслаҳатим, аввало бир тўхтамга келишдан олдин атрофингиздагиларнинг эмас, балки ўзингизнинг юрагингизга қулоқ солинг. Футболчи атрофидаги кишилар унга у ёки бу клубга кўчиб ўтсанг яхши бўлади, дея турли тавсияларни беришлари мумкин. Негаки, уларнинг ҳам ўз манфаатлари бор. Яъни, шундай инсонлар футболчи орқали аввало ўзларини ўйлашлари турган гап. Бир сўз билан айтганда, Жалолиддиновнинг шошма-шошарлик билан “Локомотив”га кўчиб ўтиши пировардида умуман ўзини оқламади. Балки унинг кўчиб ўтиши атрофидагилар учун омадли чиққан бўлиши мумкиндир. Лекин айнан Жасур учун бу катта йўқотиш бўлди, дея баралла фикр билдирса бўлаверади. Ҳаётда шунақа ишлар ҳам юз бериб туради. Жалолиддиновга маслаҳатим шуки, у ўзи тушиб қолган мураккаб ҳолатдан чиқиб кетишга интилиши керак. Бунинг учун ўйинчингизга ирода кучи ва қатъий характер зарур. Бахтга қарши у бир йилни шунчаки ўтказиб юборди.\n- Элдор Шомуродов Россия премьер-лигаси орқали Италияга йўл олди. Остон Ўрунов унинг йўлини такрорлай олиши мумкинми?\n- Ўруновга “Спартак”ка мослашиб олишни тилаган бўлардим. Агар у бу ишнинг уддасидан чиқадиган бўлса, Шомуродовнинг изидан бориши мумкин. Шахсан менга Остон Ўруновнинг майдондаги хатти-ҳаракатларини кузатиш ёққан. У Вадим Евсеев қўл остида “Уфа” клубида тўп сурган ҳолда барчада илиқ таассурот қолдира олишга эришган. Остон “Уфа”даги ўйинлари орқали “Спартак”дек номдор клубга кўчиб ўтди. Тўғри, бугунги кунда унинг бу жамоадаги ишлари юришиб кетгани йўқ. Аммо вакилингиз бундан тушкунликка тушмай ўз устида ишлаши, характерини намойиш этиши керак. У фақат шу йўл орқали майдонга чиққан пайтда анча ишларни амалга ошира олиши мумкинлигини исботлаб беради. Шомуродов ҳақида гапириш унчалик шарт эмас, назаримда. Нега деганда, Элдор аллақачон шаклланган футболчи даражасига кўтарилган. Юқорида айтганимдек, у Италия А сериясида Ўзбекистон шаънини жуда муносиб тарзда ҳимоя қилиб келяпти. Мен унинг А серияда қатор ўйинларини жуда яхши ўтказганлигини кўрдим. Айнан ўйинлар орқали энди маҳаллий журналистлар ва фанатлар ҳам Шомуродов ҳақида фақат илиқ фикрларни айтишаётганидан хабардорман. У “Женоа” фойдасига қарор қабул қилиб жуда тўғри йўл тутди. Элдор – жуда абжир футболчи. Ваҳоланки, четдан келган ўйинчиларга А серия баҳсларига кўникма ҳосил қилиш жуда қийин иш саналади. Чунки Италия биринчилигида яккакурашларга алоҳида урғу берилади. Шомуродов эса шундай курашларга тайёр ҳолда бу ерга етиб келган.\n“Черчесов Россия термасида ўз ишини яхши давом эттиряпти”\n- Юрий Павлович, ўз вақтида миллий терма жамоамизни бошқарган германиялик мутахассис Юрган Гёде ўша чоғларда бир қанча масала бўйича сиз билан маслаҳатлашганини эътироф қилганди. Кейинчалик сизда яна шундай ҳолат юзага келганми?\n- Адашмасам, ўшанда Юрган Гёде мендан Владимир Маминов ҳамда Олег Пашинин билан боғлиқ вазият ҳақида сўраганди. Чунки бу икки футболчи “Локомотив”да етакчилардан ҳисобланишарди. Улар шунинг баробарида терма жамоангизда тўп сурган. Ҳа, Гёде билан айнан Маминов билан Пашининни терма жамоага чақирган пайтда қўйиб юбориш борасида суҳбатлашганим ёдимга тушди. Мен буни мураббийнинг ҳамкасби билан одатий мулоқоти сифатида баҳолайман холос. Асосийси, биз ўшанда умумий тил топиша олганмиз. Ўз навбатида, мен “Локомотив” устози сифатида Маминов билан Пашининни Ўзбекистон терма жамоаси иштирокидаги учрашувларга юборишда давом этганман. Ўртамизда ҳеч қандай тушунмовчилик келиб чиқмаганлигини алоҳида таъкидламоғим жоиз.\n- Россия терма жамоасини бошқариб келаётган Станислав Черчесовнинг ишини қандай баҳолаган бўлардингиз?\n- Футболда мураббийнинг ишига қайд этган натижаси орқали баҳо берилади. Биласиз, 2018 йили Россия уй мундиалини ўтказди. Унда эса Станислав Черчесов бошчилигидаги миллий термамиз жуда муносиб тарзда иштирок этди. Станислав терма жамоани жаҳон чемпионатига қойилмақом даражада тайёрлай олганини исботлаб берди. Асосийси, ўша мусобақада барча мухлисларимиз миллий терма жамоамизнинг ўйинларидан ҳузур олишди. Улар нафақат термамиз, балки бутун мусобақани муносиб ўтказган ташкилотчилар ишидан ҳам катта қониқиш ҳосил қилганлар. Бир сўз билан айтадиган бўлсам, Черчесов ўз ишини яхши давом эттириб келяпти. Унинг қаршисида интилиш учун янги сабаблар бор: Европа чемпионати, ЖЧ-2022 саралаш босқичи...Агар у Европа биринчилиги ва бўлажак ЖЧ саралаши учун ўтказиладиган ўйинларда яхши натижалар қайд эта олса, йўлида давом этаверади. Айтмоқчиманки, Станислав бош мураббий сифатида ишлашдан тўхтамайди.\n- Европанинг топ-чемпионатларида россиялик футболчилар жуда кам. Бунинг сабаби нимада?\n- Юқорида айтиб ўтган бир қанча жиҳатлар бунинг асосий сабаби бўлса керак. Бу нафақат россиялик, балки ўзбекистонлик бўлган футболчилар учун ҳам бирдек тааллуқли масаладир. Аммо россиялик футболчиларга бўлган талаб ўта паст, демаган бўлардим. Ўзингиз кўрдингиз, жорий биринчилик арафасида бир қанча вакилларимиз четдаги чемпионатларга йўл олишди. Масалан, Алексей Миранчук “Аталанта”га йўл олди. РПЛдаги ўйини орқали танилган Шомуродов эса “Женоа”дан қўним топди. Бу эса РПЛнинг савиясидан дарак берадиган жиҳатдир. Ўйлайманки, бундан кейин ҳам вазият шу руҳда давом этаверади. Аммо бугунги кунда вазият жуда яхши демаган бўлардим. Акс ҳолда премьер-лигамиздан хориж чемпионатларига йўл олган ижрочилар ҳозиргидан анча кўп бўлиши тайин эди.\n“Фёдоров ишлаётган жамоасига қандай ўйинчилар кераклигини яхши билади”\n- Юрий Павлович, агар ҳаётингизда ўзгариш содир этиш имкони берилса, нимани ўзгартирган бўлардингиз?\n- Ҳеч нарсани. Бундан кейин ҳам ҳаётим шу тарзда давом этишини истайман (кулади).\n- Бундан кейинги режаларингиз қандай?\n- Мураббийда узоқ муддатга белгиланган режалар тузиш имкони деярли бўлмайди. Эртагалик режангиз индинига бутунлай ўзгариб кетиши мумкин. Чунки эртага дўстларим билан йиғилиб теннис ўйнагани бораман, деб режа қилган тақдиримда ҳаммаси бирданига ўзгариб кетиши эҳтимолдан ҳоли эмас.\n- “VAR” тизими ҳақида қандай фикрдасиз? Бу футболга керакми?\n- “VAR” – бу янги йўналиш, ундан воз кечиб бўлмайди. Тизимдан тўғри ёки нотўғри фойдаланишаётгани эса бу бутунлай бошқа масала. Яхшиси, “VAR” билан боғлиқ саволингизни ўзингиздан чиққан ва бутун жаҳон танийдиган ҳакамга (Равшан Эрматовни назарда тутяпти) берсангиз мақсадга мувофиқ бўларди (кулади). “VAR”дан қочиб қутулиб бўлмайди. Бундан кейин ушбу тизим футболнинг ажралмас бир қисмига айланиб қолади. Ҳаммасини борлигича қабул қилиш керак. Фақат тизим билан боғлиқ ишларни янада мукаммал даражага олиб чиқиш пайида бўлиш жуда муҳим аҳамият касб этади. Теннисда видеотакрор борми, бор. Баскетболда-чи, унда ҳам бор. Энди “VAR” футболда ҳам мавжуд!\n- Юрий Павлович, агар сизга футболда ниманидир ўзгартириш имкони тақдим қилинса, қандай йўл тутардингиз?\n- Ўзгаришларни қатор жиҳатларда амалга ошириш мумкин. Аммо ҳаётда ҳар бир киши атрофга ўз қараши билан баҳо беради. Масалан, мен ҳам шундай. Ўз қарашларимдан келиб чиққан ҳолда фикр билдиришим мумкин. Бироқ футболда фалон-фалон қоидалар борасида ўзгаришларни амалга оширган бўлардим, деб айтишим амримаҳол.\n- Хабарингиз бўлса, Андрей Фёдоров Москванинг “Локомотив” клубида селекционер мураббий сифатида иш бошлади. Бу хусусида қандай муносабатдасиз?\n- Бунга тўғри муносабатда бўлишим мумкин холос. Зеро, Андрей Фёдоров футболни ичидан яхши биладиган мутахассис даражасига кўтарилган. У ўз вақтида яхши ўйинчи ҳисобланган. Бутсаларини михга илганидан кейин эса футболда қолиб, бошқа ролларда ўзини синаб келмоқда. У ҳали ёш. Демак, футболда узоқ йиллар ишлашда давом этиши мумкин. Асосийси, Фёдоров футбол одами бўлгани боис ишлаётган жамоасига қандай ўйинчилар кераклигини яхши билади. Фёдоровда бу масалада тажриба борлигига шубҳам йўқ. Акс ҳолда “Локомотив” раҳбарияти уни шу ролда ишлаш учун таклиф қилмаган бўларди.\n- Ўзбек футболи мухлислари, шу жумладан sports.uz сайти ўқувчиларига тилакларингиз?\n- Мен собиқ Иттифоқ давридаги ўзбек футболини – “Пахтакор” ва унинг иштирокидаги уй ўйинларида 50 минглаб томошабин келган даврларни жуда яхши эслайман. Тилагим бундан кейин ҳам чемпионатингиз доирасидаги учрашувларда стадионлар мухлислар билан тўлсин. Ишқибозларга севган клубларига мухлислик қилишда давом этишлари учун мустаҳкам соғлик тилайман. Аввало, Ўзбекистон миллий терма жамоасининг келажакдаги ишларида омад ёр бўлишини, қитъа миқёсида мақтанишга арзийдиган ғалаба қозонишини истайман. Сайтингиз ўқувчиларига тилагим шуки, уларнинг сони бундан кейин ҳам ортиб борсин, спорт мавзусида ижод қилаётган сиз каби журналистларнинг газета ёки сайтлардаги чиқишларини ўқишда давом этишсин. Чунки ўқувчилар шу орқали ўзлари учун қизиқарли бўлган кўплаб нарсаларни топа олишади. Асосийси, футболни севишда давом этинг, азизлар!\nУшбу мақола жудаям яхши чиқибти,ўтмишдаги яхши хотиралар эсланибти каттакон рахмат мақола учун.\nЖуда хам зур афсонавий тренер деб булмайди! 1мартагина УЕФА кубогини олган эди, холос! Лекин Шацкихни захирага утказиб куйган. Миллий термага чакириб куриш керак! Тузукрок натижага эришиши АНИК!\nШомуродовга “Женоа” яхшими ёки "Ювентус"? Ҳамюртимиз учун мақбул йўл ва вариантлар ҳақида – хорижлик шарҳловчи\nКарпин собиқ шогирди Шомуродовнинг "Ювентус"га ўтиши борасидаги хабарларга муносабат билдирди


“Биз албатта ўқитувчининг ойлигини 1000 долларгача кўтарамиз” – Президент\nБугун, 31 август куни Ўзбекистон президенти давлат Мустақиллигининг 29 йиллигига бағишланган тадбирда иштирок этиб, нутқ сўзлади.\nПрезидент ўз нутқида ўқитувчилар, уларнинг маоши хусусида гапирди.\n“Мен ниятимни айтдим. Албатта агар мана шундай тинчлик осойишталик бўлса мактаб ўқуитвчисига эквивалент бир минг долларлик ойлик беришга етишамиз. Мана ойлигини секин-секин кўтаряпмиз. Ҳозир етишмайди, лекин ҳозирча кўрпамиз сал торлик қиляпти. Шундай ҳаракат қилсак шу пулларни албатта мактаб ўқитувчисига берамиз”, – деди давлат раҳбари.\nШунингдек, Шавкат Мирзиёев мактабларда математикага жуда катта эътибор бериш кераклигини айтди.\n“Математикани яхши билган бола мактабни тугатса ва у кейинчалик тракторчи бўлса, шудгор ҳам унумли бўлади. Ўша жойда пахта 5 центнерга, ғалла 10 центнерга кўп бўлади”, – дея қўшимча қилди президент.\nАли 2 сентябр 2020 12:50\nФахридин Усмонов фикрига кўшиламан.Лекин ўқитувчиларнинг ўзларини билим даражасини ошириш керак.Чаласавод хеч қачон яхши билим беролмайди.Ўқитувчи Билими,ўзини тутуши,юриш туриши оиласи ва бошқа хислатлари билан хаммага наъмуна булииши керак.Мархум қизиқчимиз бекорга тракторчиларни турга чиқармаган.Хозирги кунда бу ўқитувчиларнинг жамиятдаги кўринмас урни\nFikr 2 сентябр 2020 09:09\nBirinchi bilimini ochirish kerak. Bitta dehqon 1000 dollar topish uchun qancha mehnat qiladi. Uning bolasini savodlar o'qitsa, baloni ham bilmaydi ko'pisi.\nАкмал 1 сентябр 2020 22:00\nАлбатта 1000 доллар килиш керак укитувчиларни ойлигини.Шунда илм-фанам ривожланади ва иктисодийотам.Укитувчилар ойлигидан бозорлардан нимадир сотиб олишади.Натижада пул айланма йул билан давлат бюжетига кайтиб келади.\nFakhridin Usmonov 1 сентябр 2020 16:26\nТаълим борасидаги ниятлар яхши, оллох етиштирсин! Бир сменали мактабларни, битта синфда 25 тадан кўп бўлмаган ўқувчилар бўлишини ташкил қилмай туриб, у марраларга етишиш қийин. Кимда ким мактаблар сонини керагича кўпайтирмай туриб, шунга эриша олишга ваъда берган бўлса, президентга ёлғончилик, халққа душманлик қилиб қўймадими?\nЗулфинса 1 сентябр 2020 16:23\nАклли одамни садакаси кетсанг арзийди.Камида 200 йил.\nКаракалпак 1 сентябр 2020 11:41\nСувчиларнинг ойлигини кутариш керак шунда сув купаяди\nБас Э 1 сентябр 2020 11:41\nАския қиляпсизми? Нима, 200 йилдан кейин 1000 доллар бўлиши керакми?\nМурод 1 сентябр 2020 07:24\nУкитувчиларимиз шу олаятган ойликлари хам куплик килади сабаби билими саез ундан кура мактабни шароитини зур килиш керак\nЗулфинса 31 август 2020 22:51\nХурматли президентимизи умрлари узун булсин,200 йил яшасинла ва 200 йил юртимизи бошкарсинла.Шунда албата 1000 долар булади ойлигимиз.\nКимсан 31 август 2020 20:57\nОлдин ўқитувчиларнинг саводини ошириш керак 70 % аттестациядан ўталмаган.Шулар фарзандларимизни ўқитияпти\nЎзбекистон янгиликлари » Сиёсат » “Биз албатта ўқитувчининг ойлигини 1000 долларгача кўтарамиз” – Президент


Ўзбекистон Республикаси “Ҳунарманд” уюшмаси томонидан 2019 йилнинг 1 октябрь ҳолати бўйича амалга оширилган (9 ойлик) ишлар ҳақидаги маълумот | Handicraftman.uz\nЎзбекистон Республикаси “Ҳунарманд” уюшмаси томонидан 2019 йилнинг 1 октябрь ҳолати бўйича амалга оширилган (9 ойлик) ишлар ҳақидаги маълумот\nЎзбекистон Республикаси Президентининг 2017 йил 17 ноябрдаги "Ҳунармандчиликни янада ривожлантириш ва ҳунармандларни ҳар томонлама қўллаб-қувватлаш чора-тадбирлари тўғрисида"ги Фармони халқ амалий санъатини янги босқичга олиб чиқиш билан бирга аҳоли даромадларининг ошишига туртки бўлди.\nФармонга кўра ҳунармандларга қатор имтиёз ва преференциялар берилди. Натижада қисқа давр ичида ҳунармандчиликни равнақ топиши борасида сезиларли ижобий ўзгаришларга эришилди.\n2019 йилнинг 1 октябрь ҳолатига кўра “Ҳунарманд” уюшмаси томонидан амалга оширилган ишлар сарҳисоб қилинганда қуйидагиларни келтириш мумкин:\nФармонга қадар “Ҳунарманд” уюшмаси аъзолари сони 9823 нафарни ташкил этган бўлса, ҳозирги кунга келиб уларнинг сони қарийб 2.8 баробарга оширилди ва 27209 нафарга етказилди (аъзолик муддати тугаган ва аъзоликдан чиқиб кетганлар ҳисобига). 2018 йилда жами 16 883 нафар, 2019 йилнинг 1 октябригача 13106 нафар уста-ҳунармандлар аъзоликка жалб этилди. 2019 йилнинг 9 ойида аъзоликка жалб этиш ўтган йилнинг шу даврига нисбатан 5.5% ўсишга эришилган (2018 йилнинг 9 ойида 12422 нафар ҳунарманд аъзоликка олинган).\n2018 йил якунига кўра уста-ҳунармандларга бириктирилган шогирдлар сони 23221 нафарга етказилган эди.\n2019 йил 1 октябригача жами 27360 нафар шогирд ҳунармандчиликка жалб этилди. Бу кўрсаткични 2018 йилда жами рўйхатга олинган шогирдларга нисбатан ҳам таққослаганда 17.8% га ўсиш билан бажарилганлигини кўришимиз мумкин. 2019 йил 1 октябрь ҳолатига шогирдлар сони 50581 нафарга етказилди.\nЎзбекистон Республикаси Президентининг 2019 йил 5 мартдаги “2019 йилда аҳоли бандлигини таъминлаш ва янги иш ўринларини ташкил этиш бўйича давлат бюртмаси тўғрисида”ги ПҚ-4227-сонли Қарори ҳамда ҳудудларга ташриф бўйича белгиланган топшириқлар ижроси:\nҚарорнинг 1-иловаси, 2019 йилда янги иш ўринларини ташкил этиш бўйича давлат бюртмасининг мақсадли прогноз параметрларида бўйича ҳунармандчиликни ривожлантириш ҳисобига ҳамда ҳудудларга ташриф юзасидан берилган топшириқларга кўра Республика бўйича жами 44 700 та янги иш ўринлари яратиш режаси белгилаб берилган. 2019 йилнинг 1 октябрь ҳолатига кўра аъзо ҳунармандлар ҳисобига 13106 та, шогирдлар ҳисобига 27360 та, жами 40466 та янги иш ўринлари яратилди ёки йиллик режанинг 90.5% и бажарилди.\n2019 йилда ҳунармандчиликни ривожлантириш мақсадида қўшимча 140.4 млрд. сўмлик 4364 та лойиҳаларнинг йиғма дастури шакллантирилди. 2019 йилнинг 1 октябрь ҳолатига кўра 148.6 млрд. сўмлик жами 4016 та лойиҳага кредитлар ажратилди. Буни тижорат банклари кесимида қараб чиқадиган бўлсак: АТБ “Микрокредитбанк” томонидан 6629,20 млн. сўмлик 196 та лойиҳага, АТБ “Агробанк” томонидан 95 770,29 млн. сўмлик 2544 та лойиҳага ва АТ “Халқ банки” томонидан 46 206,90 млн. сўмлик 1 276 та лойиҳага кредитлар ажратилган. 2019 йилнинг 1 октябрь ҳолатидаги маълумотга кўра эса жами 371,3 млрд. сўмлик 11503 та лойиҳаларга кредитлар ажратилган ёки жами ресурсга нисбатан 84,0% ишлатилган. Демак, қолдиқ ресурс 2019 йилнинг 1 октябрь ҳолатида 70,8 млрд. сўмни ёки жами ажратилиши кўзда тутилган ресурснинг 16,0%ини ташкил этади. Бундан келиб чиқадики, ҳунармандчиликни ривожлантириш учун кредит ресурслари ҳозирги даврда етарли бўлиб, янада кўпроқ қўшимча лойиҳаларни шакллантиришни талаб этади.\nАъзо ҳунарманд хотин-қизларнинг сони жорий йилнинг 1 октябрь ҳолатига 11219 нафарни ташкил этмоқда. Уюшма аъзолига жалб этилган ёш ҳунармандлар (30 ёшгача) сони 8 519 (жамига нисбатан 65% ни ташкил этади) нафарни ташкил этади 2019 йилдаги шогирд хотин-қизлар сони 17 884 нафар.\nЎзбекистон Республикаси Президентининг 2018 йил 2 февралдаги “Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида”ги ПФ-5325-сон Фармони ижроси юзасидан ишлаб чиқилган Уюшманинг 2019 йил 11 февралдаги 16 Ф-сонли буйруғи асосида республика бўйича 45 та ўқув курси ташкил қилиш белгиланди. Шундан 8 та вилоятнинг 25 та туманида 11 хил йўналишда 25 та ўқув курси ўтказилди. Натижада жами 279 та янги иш ўрни яратилди. Яъни ўқиганларнинг 14 нафари уюшма аъзоси, 265 нафари шогирд сифатида рўйхатга олинди.\nҲозирги кунгача Тошкент вилоятидаги 7, 13, 22-сонли ЖИЭКларда (жазони ижро этиш колонияси) турли йўналишда ўқитилган 105 нафар, Жиззах вилоятидаги 29, 30, 31-сонли МКда 13 нафар, Бухоро вилоятидаги 17-сон ЖИЭКда 56 нафар, Қашқадарё вилояти 33-сон МКда 5 нафар, ҳозирги кунга ўқув курсларини муваффақиятли якунлаган жами 179 маҳкумларга “Ҳунарманд” уюшмасининг махсус сертификатлари топширилди.\n2019 йил 1 октябргача Республика бўйича ҳунармандлар томонидан:\n* маҳаллий кўргазмалар орқали 465.6 минг АҚШ доллари;\n* ҳорижий кўргазмалар орқали 1.16 млн. АҚШ доллари;\n* якка тартибда (тўғридан-тўғри) 2.1 млн. АҚШ доллари;\n* тарихий обидалар, маданий объектлар ва туристик маршрутга кирган ҳудудларда ташкил этилган ҳунармандчилик маҳсулотлари дўконлари орқали 5.6 млн. АҚШ доллари, жами бўлиб 9.3 млн. АҚШ доллари миқдорида миллий ҳунармандчилик маҳсулотлари экспортини амалга оширди ва бунда Уюшма томонидан кўмак берилди.\nОммавий ахборот воситалари (ОАВ) орқали ҳунармандчиликни кенг тарғиб қилиш ва эришилган натижаларнинг ёритилиши Ўзбекистон Республикаси “Ҳунарманд” уюшмаси фаолияти, уюшма томонидан амалга оширилган амалий ишлар ҳақида жорий йилнинг 9 ойи даврида Марказий ОАВда (Республика миқёсида) 1931та республика оммавий ахборот воситаларида ёритилди. Жумладан, телевидениеда 464 та, радиода 199 та, веб-сайтларда 375 та, газеталарида 136 та, Уюшма сайтида 240 та, Уюшманинг facebookдаги саҳифасида 196 та, Уюшма раисининг facebookдаги саҳифасида 186 та, Twitterда 214 та, Instagramда 134 та материаллар эълон қилинди.\nШунингдек, Уюшманинг худудий бошқармалари томонидан 2019 йилнинг 9 ойи давомида 548 та ҳудудий оммавий ахборот воситаларида ёритилди. Хусусан, телевидение 223 та, радиода 33 та, веб-сайтларда 48та, уюшма веб-сайтида 157 та, газеталарда 87 та материаллар ҳудудий оммавий ахборот воситаларида эълон қилинди.


Спорт 14:50 / 27.08.2019 6786\nНавбатдаги Жаҳон чемпионати саралаши олдидан ЎФА анжуманлар залида Ўзбекистон миллий жамоаси бош мураббийи Эктор Купер журналистлар саволларига жавоб берди. Анжуман тафсилотларини Tribuna.uz мухбири келтириб ўтди.\n– Ёзда Африка Миллатлар кубогида эксперт бўлиб ишлаб, кейин таътилга чиқиб кетдингиз. Ваҳоланки бу вақтда Суперлига, Ўзбекистон кубоги ва лига кубогида жуда кўплаб ўйинлар бўлиб ўтди.\n– Тўғри, мен баъзи ўйинларни ўтказиб юбордим. Лекин таътил бўлмаганида бу ҳам салбий таъсир кўрсатиши мумкин эди. Лекин яхши савол бердингиз. Таътил вақти баъзи ўйинларга тўғри келиб қолди ва биз Лига кубоги ўйинларини ўтказиб юбордик, лекин чемпионатда мен кузата олмаган турлар жуда кам бўлди.\nЧемпионатда биринчи давранинг охирги ўйинлари 26-27 июнда (асли 28-29 июнь – таҳр.) бўлиб ўтди ва иккинчи давра 25-26 июлларда (асли 26-27 июль – таҳр) бошланди. Мен 3 августда Ўзбекистонда эдим.\nФедерацияда мендан бошқа мураббийлар ҳам кўп – Олимпия ва бошқа терма жамоалар мураббийлари бор. Агар қайсидир муҳим ўйинни ёки ўйинчини кузата олмай қолган бўлсак, уни бошқа мураббийлар кўради. Азиз Ҳайдаровнинг ўзи ҳам кузатади. У келиб менга айтади: «Шундай ўйинчи чиқди, зўр ўйинчи – Ўзбекистоннинг Мессиси, сизлар билмай қолдиларинг». Фақат мен баҳоласам-да, бошқалар маслаҳат бериб туришади.\nБу ҳолат Фаластин билан ўйинга салбий таъсир қиладими, деб ўйламайман. Таътилимнинг ҳеч қандай таъсири йўқ.\nҚолаверса, ўтган матбуот анжуманида технологиялар ва шу асосда анализ қилиш ҳақида айтгандим. Бизда барча технологиялар бор. Стадионга бормасдан ўйинларни кўришимиз мумкин. «Стадиондан кўриш барибир бошқа», десангиз, аксинча – бу баъзида яхши. Чунки анализ пайти видеони тўхтатиб, кадрни ортга қайтариб кўришимиз мумкин, стадионда унақа кўра олмайсиз.\nТаътилим терма жамоага таъсир қилади, деб ўйлайман. Чунки буни олдиндан баҳолаганмиз. Таътил муддатим бўйича биз танлаган ойни энг мақбули, деган қарорга келганмиз.\n– Клублардан ташқари бошқа терма жамоаларни ҳам кузатиб боряпсизми, турли ёш тоифаларидаги терма жамоаларнинг мураббийлари билан кенгашиб иш олиб боряпсизми?\n– Миллий жамоа биринчи навбатда олимпия термасидан озиқланади. Тўғри, 14-15 ёшли футболчилардан иборат терма жамоалар ҳам бор, лекин улардаги талаб ҳар хил. Миллий жамоадаги ишни улар қила олмаслиги мумкин. 14 ёшли ва 18 ёшли болани миллий жамоага бир хил тайёрлаб бўлмайди.\nМураббийлар билан кенгашиб тураман. Одатда олимпия терма жамоаси мураббийи билан. Ҳамма мураббийнинг ўз эркинлиги ҳам бор, улар ўз фикри бўйича иш олиб боришади. Директор билан, терма жамоалар мураббийлари билан маслаҳатлашишимиз мумкин, лекин уларнинг ишига аралаша олмаймиз.\nБитта нарсадан хотиржам бўлишларингни хоҳлайман: биз ишлаяпмиз, барча ишлаяпти. Ҳамма хотиржам бўлсин. Ўйинчиларни кузатиш бўйича ҳеч қанақа муаммо йўқ.\n– Бир йил давомида терма жамоа ўйин услуби ва таркиб ўзаги борасида муайян бир рельсга тушиб олдими?\n– Доим барча терма жамоаларнинг ўз йўналиши бўлиши керак. Ҳар хил нарсаларни синаб кўрамиз, баъзилари ўхшайди ва биз буни янада яхшилашимиз керак. Тактика ҳақида гапирсак, 4-3-3 ёки 4-4-2 каби ҳар хил тактикаларни санаш мумкин, лекин буларнинг ҳаммаси нисбий тушунчалар.\nҲозир ўзимизнинг аниқ йўлимизни топиб олганмиз, аниқ йўналишимиз бор. Аммо шу ҳам ўзимиз хоҳлаган натижани олиб келмаётган бўлиши мумкин. 5 сентябрь куни ўйинимиз бор, лекин барча ўйинчилар 2 сентябрдагина йиғилади. Шунинг учун ҳам ишимизда доим қандайдир муаммолар чиқиб туради, иложи борича сермаҳсул ишлашга ҳаракат қилишимиз керак. Ўйинимизда ҳалигача менга ёқмаётган жиҳатлар бор, масалан.\nТанлаган йўналишимизга ўйинчилар ишониши керак, шунда ҳаммаси ўз йўлига тушиб кетади. Шу билан бирга, бу бизга натижа олиб келади, деган аниқ формула йўқ футболда. Ўйинимизни яхшилаш устида доим ишлашимиз керак.\n– Тактика танлашда нимага кўпроқ эътибор берасиз, рақибгами ёки футболчиларнинг ҳозирги ҳолатига?\n– Аввал ҳам айтгандим, бизни кутиб турган ўйинга қараб тактикага кичик ўзгаришлар киритишимиз мумкин, лекин катта нарсаларни ўзгартира олмаймиз. Шу билан бирга, мана шу кичик ўзгаришлар майдондаги ўйинимизда катта ўзгаришларга сабаб бўлиши мумкин. Доим бир йўналишни ушлашимиз керак, у рақиб билан бундай, буниси билан ундай услубда ўйнаб, услубни тез-тез алмаштирадиган мураббий эмасман.\nТайёргарлик учун беш кун бор, бу вақтда фақат айрим деталларни ўзгартириш мумкин. Ўйин услубимиз умуман бўлмаса – бу муаммо, бизда эса ўз услубимиз бор. Уни доим ўзгартиравериш яхши фикр эмас.\nҲаммасини футболчилар ҳал қилади, тактика танлашда энг асосийси – улар. Ҳозир қўл остимдаги футболчилардан мамнунман.\n– Ўнг қанот ярим ҳимоясида рақобат бироз камдек. Бу позицияда қайси футболчилар кўздан кечирилиб, якунда таркибга киритилмай қолди?\n– Рақобат доим бор. Биз ўзимизда бор ресурслардан фойдаланишга мажбурмиз. Асосий ишим шу – энг яхши футболчини танлаб олиб чақириш. Рақобат туфайли таркиб ҳам мунтазам ўзгариб туради.\nҚайсидир позицияда муаммо бор десангиз, йўқ, бу муаммо деб айтилмайди. Шу позицияга ўз фикрим бўйича энг яхши футболчини, бор ресурсдан келиб чиққан ҳолда танлашим керак. Бу позицияда яхши ўйинчимиз йўқ, деб ҳеч қачон баҳона қилмайман.


АҚШтың киши грантлар бағдарламасы қәўендерлигинде Берунийда тренинг өткерилди » Zaman.uz\n«Истиқболли авлод» Республика социал-информациялық орайының «Қәўипсиз келешек» жойбары шеңберинде АҚШтың киши грантлар бағдарламасы қәўендерлигинде Беруний районында тренинг өткерилди.\nТренингде районның белсенди жаслары нызам менен қадаған етилген ағымларға кирип кетиўиниң алдын алыў, коммуникацияға кирисиў, экстремистлик шөлкемлер, топарлар ҳәм ағымлар ҳаққында мағлыўматқа ийе болғанда тийисли шөлкемлер менен байланысыў бойынша билимин асырды.\nӘмелий илажларға бай болған тренингде қызықлы болып, буны қатнасыўшылардың белсене қатнасқанынан гүўа болыў мүмкин. Сондай-ақ, қатнасыўшылар топарларға бөлинип, экстремистлик шөлкемлер тәсирине түсып қалған инсан психологиясын саўлелендириўге ҳәрекет етти.\nЖойбардың тийкарғы мақсети 14-28 жас аралығындағы жаслардың нызам менен қадаған етилген ағымларға кирип кетиўиниң алдын алыў, «жәмийетшилик санасын басқарыў»дың не екенлигин үйретиў ҳәм өзлеринде сын пикирлеўди раўажландырдан ибәрат. Бундай илажлар «Истиқболли авлод» Республика социал-информациялық орайы ҳәм Өзбекстан Жаслар ислери агентлиги Қарақалпақстан Республикасы басқармасы менен биргеликте барлық районларда өткерилиўи белгиленген.


Суд Бобомурод Абдуллаевнинг “Усмон Ҳақназар” эканини эълон қилди\nPosted on 05/10/2017 by nurbek in Бош мавзулар, Усмон Ҳақназаров, Ўзбекистон, Хабарлар with 0 Comments\nБи-Би-Си радиосининг хабар беришича, Журналист Бобомурод Абдуллаев расман “Усмон Ҳақназар”имзоси остида “амалдаги тузумни ўзгартиришга чақирувчи” мақолалар чоп этиш ва давлат тўнтаришига уринишда гумонланмоқда.\nБу ҳақда Юнусобод туман судининг шу йилнинг 1 октябр куни ўтган дастлабки маҳкамаси қарорида айтилади.\nИнсон ҳақлари фаоли Сурат Икромов Би-би-сига тақдим этган қарор нусҳасидан маълум бўлишича, судъя Шамсуддинова Э.Р раислигида ўтган маҳкама Бобомурод Абдуллаев “2011 йилдан шу кунгача” “Усмон Ҳақназар” тахаллуси остида мухолифатдаги Ўзбекистон Халқ Ҳаракати раиси Муҳаммад Солиҳнинг “буюртмаларини бажариб келгани”ни аниқлаган.\nТергов Бобомурод Абдуллаевнинг асосий манбаълари Салаев Равшанбек Бойжонович ва Оллоёров Шавкатжон Оллоёр ўғли исмли Ўзбекистон фуқаролари эканини айтган.\nМаҳкама қарорида айтилишича, бу икки шахснинг “қўриқланадиган шахслар, йирик ишбилармонлар ва Ўзбекистон ҳуқуқ-тартибот идоралари раҳбариятига кириш имкони бўлган”.\nЮнусобод туман маҳкамаси гумонланувчи Бобомурод Абдуллаевга нисбатан Жиноят кодексининг 159-модда 4-қисми билан айблов эълон қилган ва уни Ўзбекистон Республикаси МХХ тергов изоляторига ҳибс қилишга буйруқ берган.\nМаҳкама қарорида айтилишича, гумонланувчи ўн кун муҳлат ичида айбланувчи сифатида жиноят ишига жалб этилиши, акс ҳолда ҳибсдан озод қилиниши керак бўлади.\n44 ёшли журналист 27 сентябр куни кундузи бедарак кетган ва орадан бир кун ўтиб, унинг Тошкентдаги “Гвардейский” номи билан билинган МХХ изоляторида экани ўртага чиққан.\nСуд қарорида Абдуллаевнинг 29 сентябр куни соат 19:55 да ҳибсга олингани айтилади.\n“Давлат тўнтариши режаси”\nМаҳкама қарорида Бобомурод Абдуллаевнинг манбалари бўлиб хизмат қилгани айтилган Салаев ва Оллоёровларнинг аниқ хизмат лавозимлари тилга олинмаган.\nМуҳаммад Солиҳ журналистнинг “ҳаётини сақлаб қолиш учун” бу каби баёнот билан чиқишга мажбур бўлганини айтган.\nУ 2003 йилдан буён интернетда “Усмон Ҳақнзаров” таҳаллуси остида мақолалар чоп этган муаллиф ва Бобомурод Абдуллаевнинг бир шахс эканини айтган.\nТергов Бобомурод Абдуллаев 2011 йилдан буён “Усмон Ҳақназар” таҳаллуси билан мақолалар чоп этиб келганини айтади.\nБобомурод Абдуллаевга нисбатан расмий айбловга муносабат билдирган Муҳаммад Солиҳ Би-би-си билан суҳбатда айбларни “мутлақо асоссиз ва бемаъни ” деб атади.\nУнинг айтишича, Ўзбекистон ҳукумати ва хусусан, МХХ журналистдан худди шу йўл билан қасос олишга уринмоқда.\n“Афсуслар бўлсинки, бугун Бобомурод Абдулла (Усмон Ҳақназар)га қўйилган айбнома эълони Ўзбекистонда сиёсий режимнинг ҳали-бери ўзгармаслигидан дарак бермоқда. Бу МХХнинг, шахсан Рустам Иноятовнинг биздан – Усмон Ҳақназар (Бобомурод Абдулла) ва мендан олган интиқомидир”, – деб айтди Муҳаммад Солиҳ.\n“Чунки биз Усмон Ҳақназар ва камина янги раҳбар Шавкат Мирзиёев ислоҳотларини очиқ қўллаб чиқдик ва ислоҳотлар олдидаги энг катта тўсиқ Каримовчи кадрлар, бўғзигача ўғирлик ва порахўрликка ботган МХХ структураси ва унинг раҳбарияти эканини айтдик ва бу тўсиққа қарши курашдик. Айбномада кўрсатилган “давлат тўнтаришига ташаббус” айблови 1999 йил бизга қўйилган 16 феврал портлашлари каби тухматдан иборатдир. Бу ёлғонининг ҳам умр қисқа бўлажак, бунга шубҳамиз йўқ. Бизни бошқа нарса қизиқтиради: биз анчадан бери дастаклаётган, бу ўйинни кўриб турган президент Мирзиёев нега жим? Ёки биз бекорга умидландикми? Янги президент Каримов сарқитларидан озод бўлишга самимий интилаяпти, дея беҳуда ишондикми? Буни энг яқин замонда ўрганамиз ва шунга кўра Ўзбек мухолифатининг қайси позицияда туриши кераклигини жамоатчиликка эълон қиламиз”, – деб айтди Муҳаммад Солиҳ Би-би-сига берган баёнотида.


«Реал» Неймар эвазига «ПСЖ»га бир нечта...\n03.08.2019 13:04 0 1716\nИталиянинг «Sky Sport» телеканали хабар қилишича, Мадриднинг «Реал» жамоаси Парижнинг «ПСЖ» жамоасига бразилиялик форвард Неймар учун бир нечта ўйинчиларини таклиф қилиши мумкин.\nТелеканал маълумотларига кўра, келишувга ўтган йили «Олтин тўп» мукофотини қўлга киритган хорватиялик ярим ҳимоячи Лука Модрич ҳам киритилиши эҳтимоли бор. Бу ҳақда ишончли манба журналистларга маълум қилган.\nУнинг сўзларига кўра, қироллик жамоаси раҳбарияти келишувга киритмоқчи бўлган футболчилар Парижга кўчиб ўтишни хоҳлашмаяпти. Неймарнинг ўзи эса собиқ жамоаси — «Барселона»нинг таклифини кутишда давом этмоқда. Бу ҳақда ОАВ аввал маълум қилганди.\nСпорт 18/10, 11:25


Саҳифа 3 дан 46\nМавзу: Эрозия ва уретра полипи хавфлими?\nЖавоб: Эрозия ва уретра полипи хавфлими?\nВа алайкум ассалом. Эрозия борасида гинекологга ва уретра полипи борасида урологга учрашингизни тавсия қиламан. Бу касалликлар вақтида даволанилмаса, кейинчалик хавфли ўсмага айланиши мумкин. Шунинг учун вақтида мутахассисларга кўрининг ва даволанинг.\nМавзу: Бошимни томография қилдирдим, аммо...\nЖавоб: Бошимни томография қилдирдим, аммо...\nВа алайкум ассалом. Сиз ташхисни тўлиқ келтирмагансиз. МРТ натижаси хулосасини расмга олиб жўнатсангиз, яхши бўларди. Бош мия расширениеси деган ташхис бўлмайди, балки “мия қоринчалари расширениеси” дейилгандир? Улар ҳам бир нечта бўлади... Ёки қон томирларидаги ўзгаришлар дейилгандир. Аниқлик кера...\n04 окт 2019, 12:59\nМавзу: Жағи чиқиши қандай хасталик?\nЖавоб: Жағи чиқиши қандай хасталик?\nВа алайкум ассалом. Бу ҳолат тиббиётда сурункали одатланилган жағ чиқиши деб аталади. У чакка ‒ жағ бўғими аппаратининг ностабиллиги сабабли келиб чиқади. Жағ чиқиши суяклар структурасини бузилишига олиб келадиган қуйидаги касалликлар сабабли юзага келиши мумкин: остеомиелит, артрозоартрит, ревмати...\nЖавоб: Оқ суюқлик қон аралаш келяпти\nВа алайкум ассалом. Саволингиз яна тафсилотларга муҳтож. Яъни, сиз айтган ҳолат бевосита ҳайз тугагач бўлаяптими ёки бир неча кун ўтибми? Шамоллаш аломатлари бўлиши учун бир қанча омиллар керак, шу омиллар ҳақида ҳеч нарса демагансиз. Бу ҳолатда ҳудудий поликлиника гинекологига учрашиб, текширувдан...\n30 сен 2019, 20:02\nМавзу: Қабзиятни қандай даволаш мумкин?\nВа алайкум ассалом. Қабзият бу дефекация акти (нажас чиқиши) сонининг ёки нажас ҳажмининг камайиши бўлиб, бу ўз навбатида ичак ёриғидан зичлашган нажас массалари ўтишининг қийинлашиши билан боғлиқдир. Меъёрида дефекация акти сони турлича бўлади. Одатда кунига 3 марта бўлиши меъёрий ҳолат ҳи...\nВа алайкум ассалом. Қизингиз ўсмир ёшда экан. Ўсмир, умуман олганда ҳар қандай инсоннинг жисмоний ривожланиш кўрсаткичи тана вазни индекси деб аталувчи кўрсаткич билан баҳоланилади. Кимгадир таққосланган ҳолатда эмас. Бунда тана вазни индекси, қисқартирилган ҳолатда ТВИни ҳисоблаш зарур. Тана вазни...\nВа алайкум ассалом. Агар киста сўрилмаса, уни жарроҳлик йўли билан даволаш мумкин. Сиз айтган 3 ой муддат жарроҳлик муолажаси ўтказишга етарли муддат эмас, яъни уни дори-дармонлар билан даволаса бўлади. Лапароскопия усули кесишдан кўра камроқ жароҳатловчи усул. Тошкент вилоятида бу усул билан давол...\nМавзу: Белим қаттиқ оғрийди, нима қилай?\nВа алайкум ассалом. Бел оғриғининг сабаблари кўп. Сизнинг ҳолатингизда энг кўп учрайдиган сабаблари бачадон мушаклари тонусини ошиши, пешоб тракти инфекцияси, бел-думғаза умуртқалари остеохондрози ёки диск протрузияси, чурраси, сколиоз, невралгия ёки миалгия бўлиш эҳтимоли бор. Шу сабабли қон ва пе...\nМавзу: Муздек сув фойдалими?\nВа алайкум ассалом. Бу саволга жавоб ихтилофли ... Ҳар бирини ўз далили бор. Маълумки, томоқ оғриши ва шамоллашга сабаб бўлувчи вирус ва бактерияларга жуда юқори ва паст температура ҳалокатли таъсир кўрсатади. Бундай шароитда бу микробларнинг ташқи қобиғи емирилади ва уларнинг кўпайиши тўхтайди. Ам...\nМавзу: Нега дарров шамоллаб қоламан?\nВа алайкум ассалом. Об-ҳавога қараб кийинишни йўлга қўйинг, иммунитетингизни мустаҳкамлаш чораларини қилинг, рационал овқатланинг. Ҳар куни эрталабки бадартарбия билан камида 15 дақиқа шуғулланинг. Куз ва қиш фасли иммунитет танқислиги билан ифодаланадиган даврлар ҳисобланади. Бунга бир қанча объек...


Тасарруфдаги ташкилотлар - Ўзбекистон Республикаси Марказий банки\nЯнгиланган сана: 25 Ноя 2020, 17:22\n"Республика инкассация хизмати" ДУК\nАдрес: 100011, Ўзбекистон Республикаси, Тошкент шаҳри, Навои кўчаси, 19\nРеспублика Инкассация хизмати томонидан амалга оширадиган банк операциялари:\nмулкчилик шаклидан қатъий назар аҳоли билан нақд пулда ҳисоб-китоб қилувчи ва кунлик пул тушумга эга бўлган хўжалик юритувчи субъектларнинг пул тушумини инкассация қилиш;\nМарказий банкнинг ёки унинг ҳудудий Бош бошқармаларининг фармойишлари асосида нақд пул маблағларини ва бошқа қимматлкларни банклараро ташиш.\nРеспублика Инкассация хизмати қуйидаги:\nдавлат, акциядорлик, қўшма, хорижий ва бошқа корхоналарга, ташкилот ва муассасаларга ва жисмоний шахсларга қимматликларни ташиш;\nбанклардан ойлик иш ҳақини олган хўжалик юритувчи субъектларнинг моддий жавобгар шахсларини хавфсизлигини таъминлаган ҳолда уларнинг манзилларига кузатиб бориш хизматларини кўрсатади.\nРеспублика Инкассация хизмати юқорида кўрсатиб ўтилган хизматларни Ўзбекистон Республикаси Вазирлар Маҳкамасининг 1997 йил 11 декабрдаги «Республикада савдо тушуми инкассация қилиниши ва назорат-касса машиналаридан фойдаланишни тубдан яхшилаш чора-тадбирлари тўғрисида»ги 548-сонли, 2001 йил 22 июндаги “Нақд пул муомаласини мустаҳкамлаш ва тижорат банкларининг масъулиятини оширишга доир қўшимча чора-тадбирлар тўғрисида”ги 264-сонли қарорлари ҳамда Ўзбекистон Республикаси Ички ишлар вазирлиги билан келишиб Марказий банк Бошқаруви томонидан 2010 йил 24 июлда тасдиқланган 719-сонли Йўриқнома талаблари асосида амалга оширади.\nЎзбекистон Республикаси Марказий банкининг “Давлат белгиси” давлат унитар корхонаси\nАдрес: 100017, Ўзбекистон Республикаси, Тошкент шаҳри, Ж. Неру кўчаси, 3\n"Ўзбекистон Республикаси Марказий банки Ахборотлаштириш бош маркази" ДУК\nСарыходжаев Дилшод Шухратович\nАдрес: 100001, Тошкент ш., Ислом Каримов кўчаси, 6\nКорхона фаолиятининг асосий мақсадлари:\nЎзбекистон Республикаси Марказий банкининг банклараро электрон тўлов тизимини узлуксиз ишлашини таъминлаш;\nБанк тизимининг маълумотлар узатиш тармоғини лойиҳалаш ва ушбу тармоқни узлуксиз ишлашини таъминлаш;\nРеспублика молия секторига телекоммуникация хизматлари кўрсатиш.\nКорхонанинг асосий вазифалари қуйидагилардан иборат:\nЭлектрон тўлов тизимлари дастурий мажмуаларини ишлаб чиқиш ва тадбиқ этиш.\nЭлектрон тўловлар тизимининг иш фаолиятини таъминлаш.\nЭлектрон почта хизматини таъминлаш.\nБанк маълумотларини узатиш тармоқларини лойиҳалаш, ишлаб чиқиш ва эксплуатация қилиш.\nБанк депозиторларининг Миллий ахборот базаси иш фаолиятини таъминлаш;\nМарказий банк ягона баланс дастурий-техник комплексини узлуксиз ишлашини таъминлаш;\nБанк тизими Маълумотлар базасини ишлаб чиқиш ва узлуксиз ишлашини таъминлаш.\nКредит ахбороти Миллий институти ва Гаров реестри ДУК нинг ахборот тизимларини ишлаб чиқиш ва узлуксиз ишлашини таъминлаш.\nВалюта айрибошлаш шахобчалари дастурий-техник комплексини иш фаолиятини таъминлаш.\nЭлектрон тўловлар тизимининг марказлаштирилган электрон архивини юритиш.\nАмалий дастурий тизимларни ишлаб чиқиш ва тадбиқ этиш.\nҲисоблаш, алоқа ва ташкилий техника воситаларига техник хизмат кўрсатиш, таъмирлаш ва тиклашга доир хизмат кўрсатиш.\nЎзбекистон Республикаси Марказий банки ҳузуридаги "Гаров реестри" ДУК\nМаматов Ахмадхон Маруфжонович\nАдрес: 100001, Тошкент ш., Ислом Каримов кўчаси, 6-уй\n“Гаров реестри” ДУК мурожаат этган ҳар бир юридик ёки жисмоний шахс билан тузиладиган шартнома асосида ёзув киритиш учун гаров реестрига кириш, шунингдек ундан реал вақт режимида, шу жумладан, Интернет ахборот тармоғи орқали фойдаланиш имкониятини таъминлайди;\nгаров реестридаги ахборотни қарздор - солиқ тўловчининг идентификация рақами ёки ёзувнинг ягона рўйхатдан ўтказиш рақами бўйича излаш имкониятини таъминлайди;\nГаров реестри - қарздорларнинг мажбуриятлари бажарилишини таъминлаш воситаси сифатида бериб қўйган мол-мулкига нисбатан кредиторларнинг ҳуқуқлари тўғрисидаги, шунингдек қарздорнинг мол-мулкни тасарруф этиш ва ундан фойдаланишга доир ҳуқуқларига қонунга мувофиқ қўйилган чеклов ҳамда қарздор ўз мажбуриятлари лозим даражада бажарилишини таъминлаши билан боғлиқ бошқа талаблар ҳақидаги ёзувларни ўз ичига олган маълумотларнинг ягона ахборот базаси.\nГаров реестрига кириш гаров реестридаги ёзувни излаш функциясидан ташқари фақат фойдаланувчининг шахсий кабинети орқали амалга оширилади. Фойдаланувчи фақат битта шахсий кабинетга эга бўлиши мумкин.\nГаров реестридан ёзувларни излашга чекловларсиз барча шахслар ҳақлидир. Бунда гаров реестрининг қолган функцияларига киришга, шу жумладан, излаш натижаларига кўра гаров реестридан кўчирма беришга рухсат ўрнатилган тартибда рўйхатдан ўтказиш ва авторизация тартиботидан ўтган шахсларга берилади.\nШахсий кабинет фойдаланувчи - жисмоний шахсга, фойдаланувчи - юридик шахснинг бошқарувчиси (маъмури) ва рўйхатга олувчисига қуйидаги имкониятларни беради:\nгаров реестрига ёзувларни киритиш, ўзгартириш ва чиқариб ташлаш;\nгаров реестридаги ёзувларни излаш;\nёзувларни излаш натижаларига кўра гаров реестридан кўчирмалар олиш;\nфойдаланувчи томонидан киритилган ёзувлар тўғрисидаги ахборотни, шу жумладан, ёзувлар киритилган ҳисоботларни ҳамда ёзувларни ўзгартириш ва бекор қилиш тўғрисидаги хабарларни қараб чиқиш;\nқонунда назарда тутилган ҳолатларда фойдаланувчининг мол-мулкига нисбатан кредиторларнинг ҳуқуқлари тўғрисидаги киритилган ёзувларга эътирозлар билдириш;\nўз кириш паролини ўзгартириш.\nУшбу функцияларга қўшимча равишда фойдаланувчи - жисмоний шахс ёки фойдаланувчи - юридик шахснинг бошқарувчиси (маъмури) шахсий кабинет орқали қуйидагиларни амалга оширишга ҳақли:\nфойдаланувчининг (тўловларни амалга ошириш тафсилотлари, манзил, телефон, электрон почта, идентификация маълумотлари), бошқарувчилар ва рўйхатга олувчиларнинг ҳисобга олиш маълумотларини ўзгартириш;\nфойдаланувчи - юридик шахснинг рўйхатга олувчиларини (маъмурларини) қўшиш ёки уларни чиқариб ташлаш;\nреестрдан фойдаланганлик учун фойдаланувчининг тўловлари тўғрисидаги маълумотлар билан танишиш.\nГаров реестридаги маълумотни излаётган фойдаланувчининг талабига кўра “Гаров реестри” ДУК излаш натижаларини кўчирма сифатида қоғозда ёки электрон шаклда тақдим этиши мумкин. “Гаров реестри” ДУК гаров реестридаги ёзувни фақат суднинг тегишли қарори асосида ўзгартириш ёки чиқариб ташлаш ҳуқуқига эга.\nФойдаланувчини рўйхатга олишда ва шахсий кабинетни очишда нотўғри маълумотлар кўрсатилган тақдирда, “Гаров реестри” ДУК фойдаланувчининг тегишли мурожаати асосида рўйхатдан ўтказиш маълумотларига (КТУТ коди, СТИР, номи ва бошқалар) зарур тузатишлар киритишга ҳақли. Бундай ҳолатда фойдаланувчи тасдиқловчи ҳужжатларни тақдим этиши лозим.\nГаров реестри фаолиятини назорат қилиш ва техник жиҳатдан қўллаб-қувватлаш “Гаров реестри” ДУК томонидан амалга оширилади. Шунингдек, “Гаров реестри” ДУК барча ёзувлар, шу жумладан, уларни киритиш, ўзгартириш ва бекор қилиш тўғрисидаги ёзувлар ёзувлар гаров реестридан чиқариб ташлангандан кейин беш йил мобайнида сақланишини таъминлайди.\nCHF = 11582.02\nCNY = 1628.73\nОхирги янгиланиш: 08.05.2021, 18:18 (GMT+5)


Бош прокурорнинг собиқ биринчи ўринбосари янги лавозимга тайинланди - Zamin.uz\n07:00 / 14.02.2021\nБош прокурорнинг собиқ биринчи ўринбосари янги лавозимга тайинланди\nЎзбекистон Республикаси Президенти Администрацияси раҳбарининг тегишли фармойишига асосан, Абдуҳалим Холмахматов Ўзбекистон Республикаси Президентининг Тошкент вилоятидаги Халқ қабулхонаси мудири этиб тайинланди. Бу ҳақда вилоят ҳокимлиги ахборот хизмати хабар берди.\nФаолияти давомида А.Холмахматов прокуратура ва суд-ҳуқуқ тизимида бир қатор лавозимларда фаолият юритган. Лавозимга тайинлангунга қадар Ўзбекистон Республикаси Бош прокурорининг биринчи ўринбосари лавозимида ишлаб келаётган эди.\nШу муносабат билан ўтказилган йиғилишда Ўзбекистон Республикаси Президенти маслаҳатчисининг ўринбосари Алишер Усмонов, Тошкент вилояти ҳокими вазифасини бажарувчи Даврон Ҳидоятов иштирок этди.\nЭслатиб ўтамиз, куни кеча Президент фармони билан Абдуҳалим Холмахматов Ўзбекистон Республикаси Бош прокурорининг биринчи ўринбосари лавозимидан озод этилганди. “Замин” янгиликларини “Youtube”да кузатиб боринг\nБош прокурорнинг биринчи ўринбосари ишдан олинди\n12-02-2021, 21:39, Жамият\n11-02-2020, 10:39, Жамият\nБош прокурорнинг биринчи ўринбосари Қашқадарё вилояти прокурори этиб тайинланди\n26-10-2019, 16:52, Жамият


Уралда ўз ўғлини каламушни ўлдирувчи заҳар билан ўлдирмоқчи бўлган аёл ҳибсга олинди\n22:33 / 27.12.2015\nРоссиянинг Свердловск вилоятининг Асбест шаҳрида ўзининг 8 ёшли ўғлини каламушни ўлдирувчи заҳар билан заҳарламоқчи бўлган аёл ҳибсга олинди. Бу ҳақда вилоят ички ишлар бўлими сайтида маълум қилинди.\n“Аёл гўёки болани касалдан халос этиш мақсадида унга каламушни ўлдирувчи заҳар сақланган дорилар берган. Бу ҳақда мактаб ўқувчиси бўлган бола шифохонада даволанаётган пайтда таҳлил топширганда маълум бўлди. Шифокорлар бу ҳақда бонг уриб, ҳуқуқ-тартибот муассасалари ходимларини хабардор қилишган”, дейилмоқда хабарда.\nТаъкидланишича, аёл бошида полициячиларга ёлғон кўрсатмалар берган, бироқ инкор этиб бўлмайдиган далиллар босими остида ўғлини ўлдирмоқчи бўлгани тан олган.\nБола шифохонада қолмоқда, айни вақтда унинг ҳаётига ҳеч нарса хавф солмаяпти.\nАёл нега бундай қилганининг аниқ сабаблари ҳуқуқ-тартибот муассасалари ходимлари томонидан аниқлаштирилмоқда. Аёлнинг айтишича, у ўз яқинларини даволаш билан шуғулланишдан чаргани сабабли шундай қилган.\nУшбу иш юзасидан жиноий иш қўзғатилган ва Екатеринбург прокуратурасига юборилган. Агар аёлга нисбатан балоғатга етмаган шахс ҳаётига суиқасд қилиш моддаси бўйича айблов қўйилса, у 20 йилга озодлик маҳрум этилиши мумкин.


18:03 18.11.2016 (Янгиланган 18:24 18.11.2016)\nЭрдўғон Туркия Ўзбекистон мустақиллигини биринчи бўлиб тан олганлигини эслатиб ўтди ва сайловлардан сўнг президент ташриф учун танлайдиган биринчи мамлакат Туркия бўлишига умид билдирди\nТОШКЕНТ, 18 ноя — Sputnik. Туркия президенти Ражаб Таййип Эрдўғон Самарқандда Ўзбекистон президенти вазифасини вақтинча бажарувчи Шавкатом Мирзиёев билан учрашди.\nТуркия президенти 17 ноябр куни Ўзбекистонга ташриф билан келди. Самарқанд халқаро аэропортида олий мартабали меҳмонни Ўзбекистон Республикаси Бош вазирининг ўринбосари Адҳам Икромов кутиб олди\nМеҳмон дастлаб Ўзбекистоннинг Биринчи Президенти Ислом Каримов қабрини зиёрат қилди, деб хабар берди Туркия президенти матбуот хизмати.\n"Мен узоқ вақтдан буён ташриф буюра олмаган Ўзбекистонда эканлигимдан жуда мамнунман. Афсуски, мен Хитойда иш бошлаган G20 саммитида бўлганлигим сабабли марҳум Ислом Каримовнинг дафн маросимига кела олмадим. Дафн маросимида мамлакатимиз номидан бош вазир ўринбосари Туғрул Туркеш иштирок этди. Бугун жаноб Ислом Каримов қабрини зиёрат қилиш ва халқимиз номидан у кишининг хотирасига ҳурмат бажо келтириш имкониятига эга бўлдим. Бутун ўзбек халқига ўз таъзиямни билдираман", — деди Эрдўғон.\nТуркия раҳбари Ўзбекистон мустаҳкам давлатчилик анъаналари, бой тарихий мероси ва стратегик жойлашувига кўра минтақадаги барқарорлик гарови эканлигини қайд этди. У 4 декабр куни бўлиб ўтадиган президентлик сайловларида Шавкат Мирзиёевга омад тилади.\nЭрдўғон Ўзбекистондаги сайловлардан сўнг президент ташриф учун танлайдиган биринчи мамлакат Туркия бўлишига ёки давлат раҳбарлари даражасидаги ташриф учун Туркия делегацияси республикага таклиф этилишига умид билдирди.\n"Биз сизнинг ташрифингиздан мамнун бўлар эдик. Бу биз учун муҳим аҳамиятга эга бўлади", — деди Эрдўғон. Президент шунингдек, барча соҳаларда икки томонлама ҳамкорликни кенгайтириш зарурлигини билдирди. У Ўзбекистон мустақиллигини биринчи бўлиб Туркия тан олганлигини эслатиб ўтди.\nТойиб Эрдўғон Самарқандга етиб келди\n"Ўзбек ва турк халқлари, динимиз, тилимиз, тарихимиз ва мданиятимиз бир-бирига жуда яқин ва ўзаро боғлиқ, давлатларимиз ўртасидаги муносабатларни муносиб дўстлик даражасига олиб чиқишни, ҳамкорликнинг янги саҳифасини очишни истаймиз", — деди у.\nТуркия етакчисининг айтишича, октябрь ойида Туркия ТИВ раҳбарининг Тошкентга ташрифи вақтида икки томон ўртасидаги алоқаларни мустаҳкамлашга қаратилган «йўл харитаси» ишлаб чиқилиши юзасидан музокаралар ўтказилган.\n"Мазкур ҳужжатни такомиллаштиришда Ўзбекистон томонининг ҳисса қўшиши ҳамда тегишли таклиф ва мулоҳазаларни кутиб қоламиз. Умид қиламизки, қисқа вақт ичида томонлар келишувга эришади ва ҳужжатда акс этган фикрлар ҳаётга татбиқ этилади", — деди Туркия президенти.\nШавкат Мирзиёев, ўз навбатида, Туркия президентининг Ўзбекистонга ташрифидан мамнунлигини билдирди.\n"Ўзбекистоннинг биринчи президенти Ислом Каримовнинг қабрини зиёрат қилиш учун шахсан ташриф буюриб, марҳумнинг хотирасига ҳурмат бажо келтирганингиздан миннатдорман. Ислом Каримов мустақил Ўзбекистоннинг меъмори эди", — деди Мирзиёев.\nШундан сўнг Ўзбекистон ва Туркия ТИВ раҳбарлари Абдулазиз Камилов ҳамда Мавлуд Човушўғли иштирокида икки давлат раҳбарининг музокаралари бўлиб ўтди.


WikiLeaks: АҚШ Меркель девонхонасини тинглаш учун Берлинда махсус маълумотлар йиғиш хизматини ташкил этган\n08:39 / 04.07.2015\nWikiLeaks чоп этган янги ҳужжатларда АҚШнинг Марказий разведка бошқармаси ва Миллий хавфсизлик агентлиги Германия канцлери Ангела Меркель девонхонаси ходимларини тинглаш учун Берлинда махсус бошқармага эга бўлганлиги айтилмоқда. Бу ҳақда Sueddeutsche Zeitung нашри хабар бермоқда.\nНашр маълумотларига кўра, ушбу бошқарма Маълумотлар йиғиш махсус хизмати деб аталган. Ҳужжатларда ушбу хизмат 2011 йилдан фаолият юритгани ва телефон суҳбатларини тинглаш билан шуғуллангани айтилган.\nУшбу хизмат ходимлари Меркелнинг Европа сиёсати бўйича маслаҳатчиси Николаус Майер-Ландрут ва Франциянинг собиқ президенти Николя Саркози маслаҳатчиси ўртасидаги суҳбатларни эшитган бўлиши мумкинлиги айтилмоқда.\nАввалроқ бу хизматнинг мавжудлиги ҳақидаги маълумот МХАнинг собиқ ходими Эдвард Сноуден ошкор этган ҳужжатларда тилга олинганлиги маълум қилинганди. Ўшанда Сноуден ушбу хизмат 80 та жойда, жумладан Европада 19 та жойда фаолият юритишини таъкидлаган эди.


Андижонлик истеъдодли шоир ва тарихчи олим\nҚомусий билим эгаси\nҲаётда шундай инсонлар бўладики, уларга Яратган бемисл ақл-заковат, тафаккур ато қилган бўлади. Уларнинг кўплаб илм соҳаларига бўлган қизиқиш ва интилиши, ижодкорона юксак истеъдоди ёшлик чоғлариданоқ тез суръатда шаклланиб, шунинг баробарида гўзал хулқ-одоб, нозик дид, фаҳм-фаросат каби фазилатлар ҳам унга уйғунлашиб боради. Бундай инсонларни кўрган, бевосита мулоқотда бўлган ҳар бир киши уларнинг “ладуний” яъни “худо томонидан ато қилинган” юксак истеъдодларига гувоҳ бўладилар.\nБиз сўзимиз аввалини бундай гаплар билан бошлашимиз бежиз эмас, албатта. Чунки она Ватанимизда камолга етган бундай қомусий билим эгалари барчамизга яхши танишдир. Лекин булар ичида кўпчиликка маълум бўлмаган, номлари “бир оз” хаёлимиздан кўтарилган шундай инсонлар борки, бугунги ўтмиш қадриятларимиз қайта тикланаётган бир пайтда уларни яна бир бор ёдга олиш, ёш авлодга уларни таништириш лозим бўлади.\nШу ўринда биз етук олим, нозиктаъб шоир ва таржимон, эл орасида катта ҳурмат-эҳтиромга эга бўлган Амонуллохон Валихонов – Боқир ҳақида сўз юритмоқчимиз.\nБоқир деганда аввало, баланд бўйли, теран нигоҳли, камтар ва ширинсухан, нозик дид ва фаросат эгаси, ўткир мушоҳадали, айтадиган гапини салмоқлаб, турли маънолар билан бойитиб суҳбатдошига етказиб берувчи ва шу аснода уни ўз оҳанрабоси билан сеҳрлаб, лол қилиб қўювчи инсон кўз олдимизга келади.\nАсли келиб чиқиши Саййид Офоқ Хожа (“Оппоқ хўжа”) авлодларидан бўлган Саййид Амонулло Боқирхон тўра 1923 йилда Андижон шаҳрида таваллуд топади. 1928 йилда оталари Саййид Жўрахон тўра вафот этганларидан сўнг оналари Саодатхон пошша қўлида тарбия топади. 30-йиллар бошида қулоқлаштириш сиёсати туфайли бутун мол-мулклари тортиб олингач, қийин шароитда кун кўришга мажбур бўладилар. Шу зайлда, уруш даври қийинчиликларини тортиш билан бир қаторда, кутилмаганда “сиёсий ўйин” қурбони бўлиб, қамоққа олинадилар. Сабаби 1944 йилда Ғулжада тузилган Шарқий Туркистон муваққат инқилобий ҳукумат раҳбарлигига қонуний ҳақдор шахс сифатида у кишининг тавсия қилиниши эди.\nАммо бу лавозимни эгаллашга у киши рози бўлмайди ва совет органлари томонидан вақтинча қамоққа олинади. Орадан кўп ўтмай, у кишининг сиёсий курашларда иштироки йўқлиги исботланиб, озод этилади.\n1949 йили Амонуллохон Валихонов Фарғона педагогика институтининг физика-математика факультетига сиртдан ўқишга қабул қилинади. 1954 йили институтни тамомлаб, мактабларда математика ўқитувчиси бўлиб ишлай бошлайди. Дастлаб Андижон шаҳрининг 8, 18, 20-мактабларида, сўнг шаҳарнинг услубий таянч мактабларидан бўлмиш 29-ўрта мактабда математика ўқитувчиси бўлиб фаолият кўрсатади.\n1958 йилда Андижон Давлат педагогика институти ректори Ғ.Х.Абдуллаев таклифига биноан институтга ишга ўтади. Институтда 20 йил давомида катта ўқитувчи, “Бошланғич таълим услубияти” (“педфак”) факультетининг декан муовини, декани, физика-математика факультети декани каби лавозимларда ишлайди.\n1983 йилдан то умрининг сўнггига қадар (1986 йил 27 декабр) Андижон адабиёт ва санъат музейида мудирлик вазифасини бажаради. Бу давр мобайнида музей фонди ва экспозициясини бойитишда талай ишларни амалга оширади. Нодир қўлёзмалар ва ўтмиш шоирларимиз ижодий ва илмий меросига доир кўплаб китоблар ва ҳужжатлар тўпланади.\nАйни шу йиллари Боқир домла саъй-ҳаракатлари билан Андижонда ўтган шоирларнинг таржимаи ҳолларига оид кўплаб маълумотлар йиғилади. Бу эса адабиёт ва санъат музейининг кейинги фаолиятида муҳим аҳамият касб этади.\nТабиатан серҳаракат ва изланувчан бўлган Боқир домла музейда ишлаш билан бир қаторда илмий фаолият ва ижоддан бир нафас бўлса-да тўхтамайди, доимо изланишда, ёзишда бўлади.\nЁшлик даврларидан бошлаб Навоий ижодига қизиқиш ва баҳоли қудрат уни тадқиқ этишни кўнглига тугиб қўйган олим улуғ шоир асарларининг нозик қирраларини таҳлил қилишга киришади. Буни Навоий ижодини, умуман шарқ мумтоз адабиётини ва араб-форс тилини яхши билганлиги ва бу адабиётдан етарлича маълумотга эга бўлганлиги билан изоҳлаш мумкин.\nКамтарин олим бу йилларда бир қанча илмий тадқиқотлар ҳам олиб боради. “Навоий аллома”, “Навоий ва мусиқа”, “Навоий ижодида гул”, “Навоий ва Жомий” каби илмий ишлар шулар жумласига киради.\nАмонуллохон домла айниқса, Навоий ғазалларида кўп учрайдиган “гул” тимсолига алоҳида аҳамият қаратади. Унинг “Навоий ижодида гул” деб номланувчи илмий иши қуйидаги мавзуларни ўз ичига олади: “Гул ва Навоий навоси”, “Гул ва дардлар давоси”, “Гул ва ранглар жилоси”, “Гул ва маҳбуба сиймоси”, “Гул ва севги можароси”, “Гул ва замон муаммоси”, “Гул ва дил нашъу намоси”, “Гул ва Навоий даҳоси”.\nОлим Навоий ғазалларининг бадиий жозибаси, мазмун-моҳияти, оҳанги ва энг муҳими улуғ ижодкорнинг маҳорати хусусида сўз юритишга ҳаракат қилади. У ўзини олим санамайди, балки улуғ шоир асарларининг оддийгина бир мухлиси сифатида хис қилади. Бундан ташқари Навоийнинг ҳаёт фаолияти ва илмий-ижодий салоҳияти хусусида жуда қизиқ ва оригинал маълумотларни тартибга келтиради. Бугунги кунда навоийшуносликда мустаҳкам ўрин эгалловчи асарлар сирасига кирувчи – “Ғазал нафосати” (1985) китоби шу тариқа вужудга келади.\nБоқир домла фақатгина Навоий ижоди билан чегараланиб қолмай, балки бобуршуносликка ҳам ўзининг муносиб ҳиссасини қўшади. Унинг “Шоир ва шуур” номли туркум мақолалари Бобур ижодиёти ва шахсиятига оид кўплаб жиҳатларни ўзига қамраб олганлиги билан аҳамиятлидир.\nБиз юқорида Амонуллохон домланинг шоирлиги ҳақида айтиб ўтган эдик.\nДарҳақиқат, Амонуллохон Валихонов Боқир тахаллусида ижод қилиб, юздан ортиқ жозибали ғазаллари, ўтмиш ва замондош шоирларимиз ғазалларига боғлаган элликка яқин мухаммаслари, рубоий ва туюқлари, мурабба ва мувашшаҳлари ва бир қатор ҳажвий шеърлари, бундан ташқари Жомий, Саъдий, Навоий, Умар Хайём, Паҳлавон Маҳмуд, Бедил, Гулханий каби шоирларнинг форс-тожик тилидаги асарларининг ўзбек тилига жуда моҳирлик билан қилган таржималари билан ўзбек адабиётига ўзининг катта ҳиссасини қўшганлигини эътироф этиш лозим.\nБоқирнинг шоирлик истеъдодига ўз даврида катта авлод вакиллари бўлган кекса ва замондош шоирлар, адабиётшунослар муносиб баҳо берганлар. Жумладан, қўқонлик машҳур педагог Пўлатжон домла Қаюмов (1885-1964) у кишига ёзган хатида (22.12.1961 йил) шундай дейди: “...Кекса шоирлар сингари шеър сўзлаганингиздан менинг ҳануз хайронлигим бордур. Фазлий Намангоний айтганидек:\nБундайки нуктадон сен, ким эрур устодинг?\nОй касби нур қилмас, то офтоб кўрмай...”\nЁшлигидан адабиётга меҳри баланд бўлган Боқир домла 17-18 ёшлариданоқ яхшигина шеърлар, ғазаллар ёза бошлайди. 1943-1944 йиллардан бошлаб “Андижон адабий гурунги” номи билан машҳур бўлган шоирлар даврасига қўшилиши унинг кейинги ижодий фаолиятида катта аҳамият касб этади. Дастлаб Абдулҳамид Хуррам, Улфат, Мунирхон Муинзода, Сайфий, Анисий, Маҳжурий, Ҳабибий каби шоирлар билан танишган шоир кейинчалик, Ғафур Ғулом, Собир Абдулла, Бокий домла, Чархий, Т.Жалолов, В.Абдуллаев, Б.Валихўжаев каби йирик олим ва шоирлар билан ҳам дўстона муносабат ўрнатади. Уларнинг самимий ва мустаҳкам дўстлиги – бир-бирларига ёзган хатлари, муштарак мушоаралари ва шеърларида ўз аксини топгандир.\nШоирнинг 1964 йилда Абдулаҳад Анисийга атаб ёзилган қуйидаги рубоийси ўзбек адабиётида саноқли шоирлар қўллаган “мусовият тарафайн” (икки ёқли шеър) деб аталувчи шеърий санъатда ёзилгандир:\nҚутлаш янги йилда Сизни менга фарҳат,\nЯнги йилда янги саодат ила бахт!\nСизни менга саодат этмиш эди дўст,\nФарҳат ила бахт дўст бўлсин, давлат!\nБоқир домла ўз навбатида чинакам олим эди. Маълумот жиҳатидан асли математик бўлган олимнинг кўплаб фанларга қизиқиши кучли бўлиб, aниқ ва табиий фанларни пухта билиши билан бир қаторда адабиёт, тарих, фалсафа соҳаларидан яхшигина хабардор эди.\nУ кишининг Фузулий ғазалларига озарбайжон лаҳжасида боғлаган мухаммасларидан озарбайжон, Увайсий ғазалларининг рус тилидаги таржимасидан рус, Абдураҳмон Жомий, Навоий, Умар Хайём, Пахлавон Маҳмуд, Саъдий, Бедил, Соиб, Гулханий, Зебуннисоларнинг форс-тожик тилидаги асарлари таржимасидан форс-тожик тилларини, бундан ташқари араб, турк, уйғур ва немис тилларини яхши билганликларини кўришимиз мумкин.\nЗаҳматкаш олим ва шоир Боқир домла бугун жисмонан орамизда йўқ. Бироқ у кишининг қолдирган бой маънавий мероси – китоб ва қўлёзмалари, матбуотда эълон қилинган шеър ва ғазаллари, мақола ва илмий ишлари ҳамон ўзининг қадр-қимматини, аҳамиятини йўқотган эмас. Ҳалигача у кишини кўрган-билган, суҳбатида бўлган кишилар, шогирдлари ва фарзандлари Боқир домланинг самимий суҳбатларидан олган таассуротларини, ажойиб лутф ва мулойим ҳазилларини, юксак инсоний фазилатларини ҳурмат билан эслайдилар.\nБу йил Боқир домла ҳаёт бўлганларида тўқсон беш ёшни қаршилаган бўлар эди. Яхшиларни ёд этиш муқаддас динимизда ҳам хайрли саналади. Шу боисдан биз шундай инсонлардан бўлган Амонуллохон Боқир домлани эслашни жоиз деб билдик. Зеро, ўзидан яхши ном ва улкан маънавий мерос, солиҳ фарзандлар ҳамда кўплаб шогирдлар қолдирган бундай инсоннинг порлоқ хотираси ҳеч қачон ўчмайди ва қалбимизда абадий яшаб қолади.\nБиз сўзимизни шоир Улфатнинг Боқир вафотига ёзган марсиясидан келтирилган қуйидаги парча билан якунлаймиз:\n...Минг таассуфким, бу кун бизларни мотамда қўйиб,\nЎтди оламдан ажойиб фазл аҳлин сарвари.\nСоҳиби илми ладун эрди, бағоят покрўй,\nОбрў топган эл ичра илм элин сардафтари.\nЭл аро номи Амонулло, ўзи покиза табъ,\nНазм аро Боқир лақаб, ашъор элин тожи сари.\nОлтмиш уч ёшида кўз юмди жаҳонни тарк этиб,\nАйлади умрин хазон бераҳм ажал ғоратгари.\nИлм қомуси эди, афсус минг афсуским,\nБорди тупроқ қўйнига бундоқ билимнинг пайкари...\n2018 йил, 14 июль.\nЮқоридаги мақолага бизнинг кичик бир эътирозимиз бор. Искандар, сиз Шох Машрабнинг пири Офоқхўжани "Оппоқхўжа" дея атабсиз. "Офоқ" сўзи дунё маъносини англатади. Офоқхўжа, яний дунёнинг хўжаси, хўжайини деганидир.\nМуфавваз Абдураззоқов - Фидоий (1915-1942). Муфавваз Фарғона пединститутининг 3-босқичида ўқиб турганида, 1940 йилда ҳарбий хизматга чақирилади. Ҳарбий хизматни Белоруссиянинг Минск вилояти, Слуцк шаҳрида адо этаётганида 1941 йили 2-жаҳон уруши бошланиб қолади. 1942 йили Белоруссияни озод қилиш чоғида 27 ёшида ҳалок бўлади. Унинг окопда ёзган ва Андижонга йўллаган 4 мустаҳзоди ва мухаммаси:\nНУР ҚЎЙНИДА ИНСОН\nТонг отди кулиб, чиқди қуёш шунчаки равшан,\nНур қўйнида инсон,\nБарқ урди ҳаёт, кулди чаман, гуллади гулшан,\nРоҳатда яшар жон.\nБу мулку диёр ичра ўсиб илму саноат,\nЖон кўрди ҳаловат,\nБахтнома биза келтирибон завқу саодат,\nЮксалди бу даврон.\nБу гулшан аро илҳом олиб, яшнади ёрим,\nОнг берди диёрим,\nТурмуш менга кўп берди амал, бўлди мадорим,\nТопдим шарафу шон.\nФан боғида биз ўсдик азиз мисли санубар,\nҲижл ўлди-ку ҳулкар,\nИнсон шарафи ондинки, ақл соҳиби гавҳар,\nБағри тўла бир жон.\nМадҳини ёзиб тўхтама сен, бу Ватан олий,\nРавшан бунинг ойи,\nАлбатта жаҳон бирлашажак, билки Фидоий,\nМилён тоза виждон.\nБЎЛ МЕНГА ҲАМРОЗ\nОҳ сенга узоқ банди бўлиб ўтди ҳаётим,\nНаззора қил оз-оз.\nМинг йиллар ўтиб кетса-да кўрмас сира зотим,\nБир сен каби танноз.\nЮлдуз ила ой бўлди ҳижил қошу кўзингдан,\nКун эрса юзингдан,\nБоғлардаги булбул бўладур лол сўзингдан,\nЙўқ сенча хуш овоз.\nЛаъли лабинга зийнат учун тушган экан ҳол,\nБу сенгaдур иқбол,\nТалҳ айлама комим менгa бер бўса билан бол,\nҚилғум сени эъзоз.\nЎртанди юрак, куйди жигар соғина ҳар кун,\nРаҳм айламадинг чун,\nҲасрат-ла ўлиб кетсам агар сенга қолур хун,\nНе қилғуси сен боз.\nҚилғум сенга кел жонни Фидо юзни ёширма,\nЗардоб ила тўлган бу юрагимни тоширма,\nБўл мен била ҳамроз.\nҲар кимни ўзин севгани ҳам ёри бўлакдир,\nКўнглига қувонч бергуси гулзори бўлакдир,\nСевдим дема сен тишлари инжу, сўзи олтин,\nСўнг бўлма жигар хун,\nКулфатни сенга тақдим этар охири бир кун,\nТортар кишилар юзи чиройлилар учун оҳ,\nЙиғлайди тўлиб гоҳ,\nТопмас у билан дил уйи ҳеч бир роҳату ислоҳ,\nКўз тоғини ҳар чўққисида юрса у оҳу,\nДил бошқа бўлиб, ҳар лабида ўйнаса кулгу\nСен излаганинг дунёда, ҳеч жойда топилмас,\nЁ пулга сотилмас,\nШирин деганинг бирла асал тотли тотилмас,\nТаъм хори бўлакдир.\nҚўй бошқани сен, ёки Фидоий яна ёдинг,\nСендан не қолар дунёда, сен кyйлаки шодинг,\nЖОН ТОПГУСИ РОҲАТ\nҲар чоғ кишилар бир-бири-ла бўлса яқинроқ,\nЖон топгуси роҳат,\nГар бўлса нифоқ алар ичинда халқи тарқоқ,\nЙўқ фан ила санъат.\nОй кўк юзида юлдуз ила шунчаки ёндош,\nБир-бирга кўзу қош,\nБирлик ила кўк кўрпасиданким чиқарур бош,\nМисли бу ҳикмат.\nУстози фалак дунёни хўб яхши яратмиш,\nБирини жону жони жанонга қаратмиш,\nКўп кучли бу қудрат.\nУл юлдузи ой бирла ёруқким бутун оппоқ,\nИш эрмас осонроқ,\nЎлса не ажаб дил уйи ундан яна беҳроқ,\nҲам ақлу фаросат.\nБу уйларингиз лаҳзада меҳмон ила тўлсин,\nМезбон била тўлсин,\nҲам фан эгаси олиму даврон била тўлсин,\nЛол ўлсин ул Суқрот.\nБу тўйларингиз бир неча йил тилда зикрким,\nҲам бошда фикрким,\nҚутлуғ сиза бўлсин эмди Фидоийда шукрким,\nБошим била ҳурмат.\nАжратди менинг ўз она юртим шаҳаримдин,\nТушдимда йироқ ул лаби ширин-шакаримдин,\nКечгайман охир ёрсиз эришган зафаримдин,\nЭй ким нафаси ғойиб эмассен назаримдин,\nВоҳким ғаму ҳажринг оқизур қон жигаримдин.\nКўксим тўладир ғам била тошиб келадурман,\nТоғ бўлса алам мен ани ошиб келадурман,\nҲажринг била кўп йўлдан адошиб келадурман,\nРасволиқ ўти бирла тутошиб келадурман,\nЭй аҳли саломат, қўпингиз раҳгузаримдин.\nНе менга керак боқса неча кўзлари юлдуз,\nЁ булбул ўлиб этса менга қанча ширин сўз,\nБоқмамки сира ўзга агар бўлса пари юз,\nСен ғофилу мен ваҳм қилурмен кеча-кундуз,\nБу нолайи шабгир ила оҳи саҳаримдин.\nАхтар яна васл олға томон ташла қадамким,\nТопсанг ани гар сенга алам мунча не ғамким,\nВасл ахтара кўп жисм ила жонимға ситамким,\nҒам елидин ул навъ ўтим урди аламким,\nЮз барқ ясар абри бало ҳар шараримдин.\nҲажринг била ўз табъими инжиқладим анча,\nТоқат тугабон кўксими ҳам тиғладим анча,\nБисмил каби қон оқдики биғ-биғладим анча,\nБелинг ғамидин мўя била йиғладим анча,\nКим, ўқ дуру гавҳари ўтди камаримдин.\nЙўқдир менингдек ғам била ёр ғамзада ичра,\nҚонлар ютамен сенсиз улуғ манзара ичра,\nОққанму кўзи ёши каби шаршара ичра,\nЭй зуҳд, йўлим урмаки бу марҳала ичра,\nМақсадғача сенсен бири юз минг хатаримдин.\nБу танни яна ўтлара сен ташлаки, тинман,\nҚолдики сўнгак сен ани тарошлаки, тинман,\nМардона Фидоийки кўзин ёшлаки, тинман,\nЭй ишқ фано йўли сари бошлаки, тинман,\nГар топса Навоий хабар ушбу сафаримдин.\nАндижонлик шоир ва драматург Карим Аҳмадий (1911-1972) америкалик ёзувчи Langston Hughes билан (Тошкент, 1932-33 йиллар)\nМатн ва суратлар Iskandar Madgaziyev фейсбук саҳифасидан олинди.